Ўзбекистон - Корея визасиз режими ҳозирча орзу\n11 май 2021, Тошкент вақти: 18:33\nЎзбекистон президентининг йиллардан бери Сеул раҳбарияти билан яхши муносабатлари ҳозирча ўзбекистонликлар учун яхшилик эшигини очмаëтир.\nОзодликка бўлган айрим мурожаатлар ортидан¸ Жанубий Кореяга боришга иштиёқманд ўзбекистонликлар учун визасиз қатнов йўлга қўйилиши мумкинми, деган саволга ойдинлик киритишга ҳаракат қилдик.\nШу йил 11 май куни Жанубий Корея президенти Ли Мён Бак билан музокара ўтказган Ўзбекистон президенти Ислом Каримов икки давлат ўртасида мавжуд 120 дан ортиқ келишув устига яна 35 га яқин ҳужжат имзоланганини маълум қилган эди.\nБу ҳужжатлар орасида ўзаро икки томонлама савдо-иқтисодий ҳамкорликка оид келишувлар билан бирга икки давлат фуқароларининг визасиз қатнови хусусида келишув борлиги ҳақда ҳам икки оғиз хабар қилинган эди.\nКейинчалик Россия ахборот агентликлари визасиз қатнов фақатгина икки давлат дипломатларига тегишли экани ва бу қарорнинг Навоий шаҳрида Жанубий Корея ишбилармонларини жалб қилган йирик лойиҳа ишга туширилгани билан боғлиқ экани ҳақида хабар берган эди.\nЖанубий Корея Республикасининг Тошкентдаги элчихонасига мурожаат қилиб, бу келишувнинг кучга киргани ёхуд кирмагани ҳамда унга оид қўшимча тафсилотларни сўрадик.\nДастлабки ойдинлашган жиҳат шу бўлдики, бу келишув фақат Ўзбекистондаги этник корейсларгагина тегишли.\n- Ўзбекистондаги этник корейслар учун 5 йиллик виза олиш имкони яратилди. Фуқароларнинг ўзаро визасиз қатнови, деган гап йўқ.\nМай ойидан бошлаб этник корейслар 5 йиллик виза олиш имконига эга бўлди ва улар 5 йил давомида исталган пайтда ва миқдорда Кореяга бориб келишлари мумкин, деди Жанубий Корея Республикасининг Тошкентдаги элчихонаси вакили.\nДемак, Ўзбекистонда юрган Кореяга боришга иштиёқмандларнинг умидбахш орзуси ҳозирча орзулигича қолмоқда ва Жанубий Кореяга ҳозирда мавжуд тартиб-қоида ҳамда имкониятлар доирасидагина бориш мумкин. Яъни, асосан, сайёҳлик, ўқиш ва ишлаш мақсади ва ҳоказо.\nАммо, бу давлатга боришга иштиёқмандлар сони йилдан-йилга ошмоқда, деди биз билан суҳбатда бўлган баъзи ўзбекистонликлар.\nЧунки, мавжуд имкониятлар доирасида доирасида, айниқса, икки давлат ўртасида ишчи кадрлар алмашинуви дастури асосида Кореяга борган ўзбекистонликларнинг ортидан ҳавас қилаётганлар кўпчилик.\n- Э¸ кела олмаëтганлар қанча. 100 та документ қилганлардан иккитаси кела олаяптида. Жуда ҳам кам келаяпти. Лекин ўқийман деб¸ документ қилганлар ҳам кўп, дейди Кореяда ишлаб юрган ўзбекистонлик Дилшод.\nЎқийман, дея виза тўғирлаб, Жанубий Кореяга борган ва у ерда яна “ҳужжат” қилаётганларнинг қанчадир қисми қонуний, яна қанчадир қисми ноқонуний юрган ўзбеклардир.\nШундай ноқонуний юрган яна бир ўзбек Абдулло ака Жанубий Кореяда ноқонуний яшаб ҳам пул топиш мумкин, дейди.\n- Бир-икки-уч ойлик виза билан келади. Келгандан кейин шу билан ноқонуний бўлиб қолиб кетаверадида. Биз ҳам шунақада. Мана уч йилдан бери юрибмизку. Визаси тугагунча ишлаб юраверади¸ кейин эса қочиб-қочиб ишлаб юради.\nБизда полиция текширмайди. Иммиграционный хизмат текширади. Шундай олиб бориб¸ қамаб қўяди. Бирор ҳафта қамоқда қўйиб¸ ҳужжатларингизни тўғрилайди ва учириб юборади.\nКейин бу жўнатилганлар паспортдаги исм-фамилия¸ туғилган кун¸ ой йилларини ўзгартириб келади. Икки-уч марта депорт бўлиб қайтиб келганлар ҳам кўп¸ дейди Абдулло ака.\nШу тариқа, амал-тақал қилиб виза олиб, тирикчилик илинжида Жанубий Кореяга йўл олаётган ўзбеклар ҳам кўпаймоқда.\nАйни пайтда бу давлатда юриб-юриб, молиявий бўҳрон боис иши юришмай ортга қайтганлар ҳам кўпаймоқда, деди Дилшод суҳбат давомида.\n- Заводларни босиб текшириб туради. Кетаëтганлар ҳам кўп¸ келаëтганлар ҳам кўп. Ноқонуний ишлатадиган заводлар ҳам кўп. Шулар ҳам энди одамларни қонуний шартнома билан олаяпти.\nЛекин ҳозир Ўзбекистондан кўп келмаяпти. Ҳозир Кореяда ҳам иш муаммо бўлиб қолдида. Заводлар синаяпти. Бу ерда ҳам ишсизлар кўпаяяпти¸ дейди Дилшод.\nЖанубий Корея президенти Ўзбекистонга борганда икки давлат раҳбари фуқароларининг ўзаро борди-келдисини енгиллаштириш, хусусан, Ўзбекистондан бориб Кореяда ишлашни орзу қилаётган ўзбекларга енгиллик берилса яхши бўларди, дейди Дилшод.\n- Яхши бўларди. Ўзбекистонга доллар кириб борса¸ Ўзбекистон ўсадида. Биз Ўзбекистонга доллар олиб борганимиздан кейин ўзимиздан ортганига чорвачилик қилгимиз келади¸ кичик бизнес қилгимиз келади¸ ишлаб чиқариш қилгимиз келади.\nНият шуда ҳозир. Бизнинг ният фақат егулик-ичкиликни босиб қўйиш эмас. Болаларимизни ўқитсак деймиз¸ кичик корхона қурсак деймиз¸ дейди Дилшод.


Сизни яхши кўраман, Она! - Behzod Fazliddin\nКайфият Муаллифдан Сизга гапим бор Шеърлар Эски дафтардан\nСизни яхши кўраман, Она!\nФевраль 4, 2020 Февраль 4, 2020 Sayt muallifi\t0 изоҳлар\nЎсмирликдан буён энг яқинларимдан узоқдаман. Жуғрофий масофани назарда тутяпман, албатта. Неча йилки, ўз уйимга меҳмондай бориб-келаман.\nТалабалик йиллари бунинг гашти бўлакча эди. Йўл бўйи ичим қизиб, юрагим ҳапқиради. Бутун вужудим билан – бошдан-охир Соғинч тўла Кўнгилга айланаман. Тили бўлса, шу тоза туйғулар сўзласин ўша латиф лаҳзалардан! Эҳ, бу йўллар орасида қанча ёруғ хотиралар, неча-неча умрга татигулик орзу-армонлар бор!..\nҚайтишда ҳали Тошкентга етмасдан соғиниб қолаверадиганим – қадрдон қишлоқ қиёфаси кўз ўнгимдан кетмайди. Кейинги йиллари бу қўмсаш анча ҳовуридан тушган бўлса-да, ҳар сафар отауй бағрига худди жаннатга кетаётгандек ошиқаман. Бир пайтлар буни сўзга кўчиришга урингандим:\nОила даврасида борган сари кўнглимда ажиб бир хотиржамлик туяётирман. Ота-она зиёрати кўнгил уйини янада ёриштириб, фоний дунё ташвишлари ғубори остида хира тортган қадрдон туйғуларни қўр олдиряпти. Ҳа, яшаётган бўлсам, шу азиз инсонлар борлиги учун ҳам яшаб юрибман…\nМеҳрибонларимга бағишланган қанча шеърларим бор. Уларда ота-она шаънини улуғлашдан ҳам кўра ноқобилроқ фарзанд афсусу армонлари, олислаб бораётган орзулар устунга ўхшайди…\n4 февраль – Онамнинг туғилган куни. Таваллуд санаси туғилганлик ҳақидаги ҳужжатда нотўғри ёзилгани учун Аям: “Туғилган кунимдан ҳеч ичим чиқмайди”, – дейди. Аммо биз учун ҳар йилнинг ушбу санасида волидамизни табриклаш одатга айланган. Доим шу куни ҳамма нарсани йиғиштириб, Аям яхши кўрган алвон атиргуллар атрига кўмилиб уйга учиб бормоқчи бўламан, аммо… “Онам ёзолмаган шеър”ни эслайсиз-а:\nКошки, бу дунёнинг ташвиши битса! Аям эса қайтаришни қўймайди: “Келмай қўявер, бу ерлар совуқ…”\nМана, бугун ҳам шу гап. Телефонтабрикдан менинг ичим чиқмайди. “Ўзингиз келсангиз бўларди-да, бир айланиб кетардингиз”, – дейман томоғимга нимадир тиқилгандек бўлиб.\nЯқинда Аям синглим баҳона “кўпроқ туриш шарти билан” яна бу ерга йўқлаб келди-ю, уч кун ўтмай “Кетаман”га тушиб қолди. Бу ҳолат сизга ҳам бегона бўлмаса керак. Онанинг кўнглини тушуниб бўлармиди!\nҲайтовур, омадим кулиб, икки-уч бор аямнинг туғилган кунида оила даврасида бўлдим. Ўша кунларни ҳали-ҳануз энтикиб эслайман. Аслида, туғилган кун у қадар муҳим сана эмас, кимнидир йўқлаш, дил сўзларингни айтиб олиш учун бир баҳонаю сабаб, холос. Лекин, ҳеч бўлмаса, шу куни яқинларимизга янада кўпроқ эътибор қаратсак…\nАям бу сафар ҳам узоқ дуо қилди, камолимизни тилади ва ҳар галгидек охирида “кўп қатори” дейишни унутмади. Ҳа, кўпнинг қаторида соғ-саломат, тинч-омон бўлайлик.\nМендан ота-она ҳақидаги шеърларимни кўп сўрашади. Очиғи, сархуш давралардаги “Юракни эзадиганидан бўлсин!” қабилидаги луқмалар шоирларга ҳам қаратилишини, “Онажо-о-оним!..” дея йиғламсираб шеър ўқишни хушламайман. Атай “нозик жой”идан тутиб эътибор қозонмоқчи ҳам эмасман. Бироқ сўзларим кўнглингизга йўл топиб, эзгу инсоний туйғуларга ошно этаётган бўлса, бундан беҳад мамнунман. Ахир шунинг учун ҳам ёзамиз-да!\nФақат илтимос: ота-онам ҳақига кўп-кўп дуо қилинг. Барча эзгу сўзлар, энг яхши тилагу олқишлар, аввало, шу азизларимга бўлсин.\nЯна бир илтимос. Агар кўпдан буён олисдаги яқинларингизни йўқламаган бўлсангиз, улар билан боғланинг. Ҳозирнинг ўзидаёқ!\nБахт кутиб туришни билмайди ахир,\nСочларига оқ учқунлар сочиб бордик.\nНега толеидан йўллари айри,\nШу довондан у ёғи – жаннат!\nҲисларимнинг сочлари оппоқ,\nАтрофимда ҳурлар парвона.\nДўст-ёрнинг юзида малол бор гоҳи,\nКўзида таънали савол бор гоҳи,\nҚай марднинг тамаъдан холи нигоҳи –\nБир Отам, биргина Онамдан бўлак?\nКўчамдан беғараз ўтмайди ҳеч ким,\nМеҳр кўрмай меҳр тутмайди ҳеч ким,\nБекордан-бекорга кутмайди ҳеч ким –\nБир Отам, биргина Онамдан бўлак.\nЖонлари ҳалакдир, сал қовоқ уйсам,\nАдолар бўлгайдир, заррача куйсам,\nКим бошим силайди пойига қўйсам,\nЎзимнинг ўзимга келмайди раҳмим,\nШу оддий ҳикматга етмайди фаҳмим:\nАввал – Сен, бошқаси суймайди, Раббим,\nЯшашга вақт қайда, Онажон!..\nОнам ҳам мендай бир болалигини.\nУмр мисоли бир ўқ –\nУчса, қайтмас, тасаддуқ,\nЎзингдан қолар гап йўқ,\nУйлан, болам, уйлангин.\nҚадамингда қут бўлсин,\nҒамларинг унут бўлсин,\nЯрим бахтинг бут бўлсин,\nОмонат ҳар иссиқ жон,\nБир яхшига бир ёмон,\nЁлғизнинг ёри – шайтон,\nКўзинг қувончга тўлсин,\nСўзинг ишончга дўнсин,\nБошингга давлат қўнсин,\nШошилгин – айни фурсат,\nДавом этсин зўр суннат,\nКўпайсин мўмин уммат –\nШу ташвишда ўтарми куни,\nТоғорага айтар дардини –\n[Эрмакталаб арзанда кўнглим\nЖигар тусаб қолар шу тобда;\nКуйиб кетди онам офтобда –\nҚоврилади – ўчоқбоши дим.]\nБошингизга Қуёш тож бўлсин, Ота,\nУмрим қўлингизда ёруғ юлдуздир.\nБаландроқ кўтаринг – чарақлаб кетай,\nМени ўртаётган чўнг азоб – Сўздир.\nКўнглимда адашдим, ақлимда шошдим,\nДунё биёбонми тентирайдиган?\nЖисмимда қайнадим, руҳимда тошдим,\nҲеч вақо қолмади интиладиган.\nОна, аллангизни айтинг қайтадан,\nНавоси севгимга севгилар қўшсин.\nИшончлар уйғонсин, ёнсин жону тан,\nМуҳаббат қудрати қонимда жўшсин.\nАхир бошидаёқ юзни терс бурдим,\nБу кўча арзимас гангиб кетгани.\nДарё-дарё бўлди чашмаи зардим,\nДенгиз йўқ, бағрига сингиб кетгани.\nОй билан аҳд-паймон қилдим ойдинда,\nБағримни суғордим кўз ёшим билан.\nАқлли деворлар турар олдинда,\nҚаёққа бораман бир бошим билан?\nИлдизларим, мени маҳкамроқ тутинг,\nУчиш пайти келса, ўзим айтаман.\nФақат сиз тоқатда мендан-да ўтинг,\nДунёни уйғотар сўзим айтаман.\nШеърлар “Онамнинг кўнглига кетамиз”, “Сен қачон гуллайсан”, “Кутмаган кунларим, кутган кунларим”, “Тушларингдан чиқиб келдим” китобларидан.\n← Ечиб отгум манфур ниқобим…\nМени унутолмай ўтавер, Ҳаёт! →\nБеҳзод Фазлиддин китоблари электрон вариантда\nИюль 16, 2020 Sayt muallifi 0\nКўзимга тўкилди Ойнинг доғлари…\nИюль 11, 2020 Sayt muallifi 0\nСотилмаган майдон сўрайман…\nСентябрь 14, 2020 Sayt muallifi 0


Эронда суднинг ҳукми билан саккиз ИШИДчи бугун дорга осилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:44 - Эронда суднинг ҳукми билан саккиз ИШИДчи бугун дорга осилди\nТуркияда чиқадиган “Ҳурриёт” газетаси хабар беришича, 2017 йил 7 июнда мамлакат парламенти Мажлис ва Оятоллоҳ Ҳоменийнинг қабрида терактлар уюштиришда ёрдам берганлиги иддао қилинаётган 8 нафар ИШИДчига суднинг шу йил май ойидаги ҳукми билан ўлим жазоси берилган экан, бугун эрталаб ҳукм ижро этилибди. Ўша терактларда 17 киши ҳалок бўлгани ҳам айтилади.\nТерактчиларнинг ўзи ўшанда ҳалок бўлганими, ёки кейинчлик суднинг қарори билан йўқ қилинганми, деган саволларга хабарда жавоб йўқ.\nАммо, эслатиш керакки, Эронда 1979 йилгача СССР билан сал кам дўст бўлган дунёвий/секуляр подшоҳлик мавжуд эди. Айнан ўша замонда Эрон замонавий ва ривожланган давлат бўлган. Ҳозир Эрон ўз сунъий ер йўлдошларини ҳам учирган дунёдаги 10-чи фазовий давлатга айланишига ва ядровий қурол яратиш остонасигача етиб келишига айнан ўша дунёвий/секуляр подшоҳлик яратган асослар ҳамда Россия-Эрон ҳамкорлиги сабаб бўлган.\n1979 йили мамлакатдаги оммавий норозиликларга қарши туришга кучи етмаган Ризо Паҳлавий мамлакатидан қочиб кетишга мажбур бўлган ва узоқ йиллик сургундан кейин Франциядан қайтиб келган Оятоллоҳ Ҳомений ҳокимлиги остида Эрон Исломий Жумҳурияти яратилган эди. Ҳозир Эрон Шариат қонунлари билан яшайдиган давлат. Оятоллоҳ Ҳомений 1989 йилда оламдан ўтган. Ўшандан бери унинг ўрнида Оятоллоҳ Али Ҳамений ўтирибди.\nРасмда – бугун дорга осилган ИШИДчилар судланаётган пайт.


Яна келгин рамазон. - Баҳоуддин Нақшбанд ёдгорлик мажмуаси маркази\nЯна келгин рамазон.\n04 июн 2019 й.\nАллоҳ таолога беадад ҳамду санолар бўлсинки, ер -юзига, диёримизга, юртимиз, хонадонимизга бир меҳмон келди. Бу меҳмон 14 асрдан бери инсонлар хонадонига ташрифи қудум қилиб, қалбларни қувонтириб келадиган моҳи шарифи рамазон, бу йил ҳам 1440 ҳижрий санада хонадонларга меҳмон бўлиб келди.\nОламларнинг Робби Аллоҳ таоло ўзнинг муборак каломида Рамазон рўзасини тутиш фарзлигини баён қилиб шундай марҳамат қилади:\n“Эй, иймон келтирганлар! Сизлардан аввалгиларга фарз қилинганидек, сизларга ҳам рўза фарз қилинди. Шоядки, тақводор бўлсангиз.” (бақара сураси 183 оят)\nАввало меҳрибон Зот бизларга мулойим хитоб билан “Эй, иймон келтирганлар!” деб, бизнинг кўнглимизни кўтармоқда.\nОяти кариманинг давомида рўзининг фарзлиги, охири тақводор бўлиш ҳақида сўз кетмоқда.\nБу йилги рамазоннинг келиши ажойиб тарзда бўлди. Рамазонинг келишлигида Президентимиз рамазонни чиройли тарзда ўтказиш, тўғрисида кўрсатмалар бердилар.\nБу сабабдан масжидларимиздаги Рамазон таровати узоқ яқиндан келган инсонларни ўзига мафтун этар, масжидларимиздаги хатми қуръонлар, дуою тасбиҳлари, бунинг барчаси мана шу гўзал юртнинг тинчлиги-ю осмонини мусаффолигидан дарак эди.\nҚайси бир масжидга қадам қўйманг, аввли раҳмат, авсати (ўртаси) мағфират, охири итқум минан нар (дўзахдан озод бўлиш) бўлган, Рамазони шариф шукуҳини ҳис қилиш қийин эмас эди.\nРамазоннинг келиши билан барчанинг тилида: “Марҳабо ё шаҳри шарифи рамазон”деган қувончли сўзлар. Бу ойнинг эҳтиром қилганлар, рамазон рўзасини Аллоҳнинг буйруғига лаббай деб, тутаётган инсонларни кўплиги, кишини мамнун этарди.\nТўғри баъзида бу раҳматдан, бу лутфлардан бебаҳра бўлиб турганлар ҳам учраб туради, сўраганда мусулмонлиги, рўза тутишга рағбати бўлмаганлигини ёки тута олмайман деб ўзига юз баҳоналарни рўкач қиладиганлар ҳам афсуски учраб туради. Айтишадику “ўрмон бўри-ю айиқсиз бўлмайди деб”, Аллоҳнинг бу лутфи марҳамати Аллоҳни севганлар учун, унинг дўстлари учундир. Мана шундай яхшиларни кўриб инсон қувонади, чунки бу зотлар Рўзанинг савоби улканлиги ва савоблардан бебаҳра қолмаслиги учун, Рўзадорлар кирадиган раййон жаннатининг эшиги ортида қолиб кетмай роббимнинг розилигига эришай деб рўза тутадиар.\nҲар бир бошланган нарсани интиҳоси бор дегандай, бу муборак ойда бошланга хатми қуръонларни тугаётганини кўриб қалбларимизда маҳзунлик пайдо бўлди. Чунки, таровеҳларда ўқиладиган тасбеҳларнинг аввалида “Марҳабо ё шаҳри шарифи рамазон” ўқилган бўлса, энди охирига келиб “Алвидо ё шаҳри шарифи рамазон” деган сўзлар эштилмоқда, бу сўзлар қалбларни йиғлатмоқда. Бу сўзлар Рамазонинг бизнинг орамиздан кетаётганидан дарак бермоқда эди.\nМана бугун Рамазонниг охирги куннларида, охирги дақиқаларида турибмиз. Бу савобли баракали кунларда кўп-кўп савобларга ноил бўлганлар бўлди, аксинча бу муборак ойнинг келиб кетганини умуман сезмаганлар ҳам бўлди.\nБу маборак ойнинг кетишига қалблар йиғламоқда, чунки бу ойнинг кундузи савоб, кечаси савоб эди.\nБир томондан Росулуллоҳ соллаллоҳу алайҳи васалламнинг муборак сўзлари бизларга сурур беради.\nАнас розияллоҳу анҳудан ривоят қилинади: “Расулуллоҳ соллаллоҳу алайҳи васаллам Мадинага келдилар. Уларнинг (Мадиналикларнинг) ўйнаб ҳордиқ чиқарадиган икки кунлари бор эди. У зот алайҳиссалом: “Бу икки кун қандай кун”, дедилар. Мадиналиклар: “Биз жоҳилиятда бу икки кунда ўйнаб ҳордиқ чиқарар эдик”, дейишди. Шунда Расулуллоҳ соллаллоҳу алайҳи васаллам: “Албатта Аллоҳ таоло сизларни бу иккисидан яхшироқ кунларга алмаштирди, ийдул азҳо ва ийдул фитр”, дедилар”.\n(Имом Абу Довуд ривоят қилган).\nБу байрамлар бизнинг қувончларимиз, бизнинг суруримиз. Ийдул фитрни гўзал ўтказишни, хурсандчиликда ўказишни Роббим насиб этсин, бу юртларнинг тинчлиги осмонимизнинг мусаффолигига кўз тегмасин. Барчамизни келаси Рамазонларга Аллоҳим омонликда етказсин.\nмахсус ислом билим юрти ходими


Сариосиёда тарғибот тадбири\nТадбир аввалида яқинлашиб келаётган энг улуғ, энг азиз айёмни кўтаринки руҳда ва осойишталикда ўтказишда ҳар бир фуқаро ўзининг муносиб ҳиссасини қўшиши муҳимлиги қайд этилди. Айниқса, чегара ҳудудларда хавфсизликни таъминлаш ва хушёрликни кучайтириш ҳар қачонгиданда долзарб аҳамият касб этади.\nТадбирда фуқароларга божхона чегарасини кесиб ўтиш тартиб-таомиллари, жиноятчилик ва ҳуқуқбузарликларга йўл қўймаслик, божхона соҳасидаги янгиликлар тушунтириб ўтилди.\nТаъкидланганидек, 2018 йилнинг 7 ойида давомида Сурхондарё вилоятида божхона ходимлари томонидан 414 та божхона қонунбузилиш ҳолатлари аниқланган. Божхона қонунбузилишларнинг асосий қисми жисмоний шахслар томонидан Ўзбекистон Республикасига товарларни олиб ўтиш тартиб қоидаларига риоя этмаслик натижасида содир этилган.\nШу сабабдан тадбирда жорий йил 1 июлдан бошлаб, жисмоний шахслар томонидан Ўзбекистон Республикаси Давлат чегарасининг автойўл (йўловчи), темир йўл ва дарё ўтказиш пунктлари орқали божхона тўловлари ундирилмайдиган айрим товарларни олиб ўтишнинг тасдиқланган миқдорий нормалари ҳақида батафсил ахборотлар берилди.\nУнга кўра эндиликда қўшни давлатлардан 20 турдаги маиший техника буюмлари ва офис техникаларини 1 календарь ойида чегарани биринчи маротаба кесиб ўтаётганда фақат 1 донадан олиб ўтиш мумкин. Бошқа турдаги товарлар учун ҳам нормалар белгиланиб, эндиликда ҳар куни олиб ўтилаётган ҳар бир номдаги товардан 2 кг.гача рухсат этилади. Аммо, мазкур товарларнинг умумий оғирлиги 10 кг.дан ошмаслиги керак.\nЙиғилиш якунида фуқароларнингн қизиқтирган саволларига батафсил жавоблар берилди.


«Жарроҳнинг қўллари қалтираган»: Ким Чен Инда ўтказилган жарроҳлик амалиёти тафсилотлари пайдо бўлди\nЮқтирганлар 14466 киши\nСоғайганлар 8343 киши\nВафот этганлар 69 киши\n00:34 / 27.04.2020\nЯпониянинг “Сюкан Гэндай” нашри Шимолий Корея етакчиси Ким Чен Ин ўтказган жарроҳлик амалиёти тафсилотлари келтирилган мақолани эълон қилди.\nМақола муаллифи Хитой тиббий доираларидаги манбага таяниб, Ким Чен Инни операция қилган жарроҳ жуда асабийлашганини, унинг қўллари қалтирагани ва шу сабабли операция бир дақиқа ўрнига 8 дақиқага чўзилиб кетганини маълум қилган.\n“Шимолий Корея раиси Ким Чен Ин ҳудудлардан бирини кўздан кечираётганда тўсатдан юрагини ушлаб қолиб, йиқилиб тушган. Унга ҳамроҳлик қилган шифокорлар шошилинчда юрак массажи ўтказиб, уни яқин орадаги тиббий ёрдам бўлимига етказишган”, дейилган мақолада.\nМанбанинг таъкидлашича, Шимолий Корея томони шундан кейин Хитойдан зудлик билан ёрдам сўраган. Хитой бунга жавобан Пекиндан 50 га яқин шифокордан иборат гуруҳни махсус бортда Пхеньянга жўнатган.\n“Бироқ шимолий кореялик шифокорлар хитойлик тиббиётчиларни кутишса, бемор омон қолмайди, деб ҳисоблаб, ўзлари юракка стент ўрнатиш бўйича шошилинч операцияни ўтказишга қарор қилишган”, деб таъкидлаб ўтган манба.\nТаъкидланишича, стентлаш бўйича операция унча мураккаб ҳисобланмайди ва “стентни юракнинг бош қон томирига ўрнатиш тахминан бир дақиқа вақт олади”.\n“Бироқ операцияни ўтказган жарроҳ кучли асабийлашган, унинг қўллари қалтираган. Унда семиз беморларда бундай операциялар ўтказиш тажрибаси бўлмаган. Шу сабабли стентни ўрнатишга 8 дақиқа вақт кетган”, деб келтирган нашр хитойлик манба сўзларини.\nАввалроқ Жанубий Кореянинг Daily NK нашри Ким Чен Ин юрак-томир тизими билан боғлиқ операциядан кейин даволаниш курсидан ўтаётганини маълум қилган. Шундан кейин АҚШнинг New York Post нашри Шимолий Корея етакчиси вафот этганини, япон нашри эса у операциядан кейин “вегетатив ҳолатда” эканини ёзган.\n12:20 / 10.07.2020\n07:49 / 24.06.2020\nПхеньян Жанубий Кореяга қарши ҳарбий ҳаракатларни қолдиришга қарор қилди


Маданият » Страница 2\nЗаринага ушбу автомашинани ким совға қилди?\nсана : 25-02-2019 / Маданият\nИжтимоий тармоқларда тарқалган расмга назар ташласангиз, унда Зарина Низомиддинова қўлида ҳаво тўлдирилган ранг-баранг шарларни ушлаб турганига кўзингиз тушади.\nсана : 20-02-2019 / Фото, Маданият\nБруклин мери томонидан совға қилинган сертификат.\nУнинг атрофида гап-сўзлар кўпайгани сари кўпайиб боряпти: «Энди Ўзбекистонга қайтиб келмасмиш», «Бизнесини топширганмиш», «Тўйини ўзи ўтказибди», деган мазмунда.\nсана : 19-02-2019 / Фото, Маданият\nАктриса Наргиза Салмонова ҳамда туркиялик Эмраҳ Саяннинг тўйлари Истанбул шаҳрида бўлиб ўтди. Тўйда жуфтликнинг яқинлари ва оила аъзолари иштирок этди.\nсана : 18-02-2019 / Маданият\nХонанда Манзура кеча инстаграмдаги саҳифасига ғалати пост жойлаштирди. Унда тушкунлик руҳи юқори. Мана, ўзингиз ўқиб кўринг.\nЗаринага 300 та атиргулни ким совға қилди? (фото)\nсана : 16-02-2019 / Фото, Маданият\nЭътиборингизга инстаграмда кўплаб муҳокамаларга сабаб бўлган яна икки суратни ҳавола этмоқдамиз.\nсана : 14-02-2019 / Фото, Маданият\nМуқаддас ва Йигиталининг тўйида олинган суратларни қуйида томоша қилишингиз мумкин.\n“Браво” жамоасининг лицензияси бекор қилинадими?\nсана : 09-02-2019 / Маданият\nЖорий йилнинг февраль ойи сўнгида "Браво” жамоасининг лицензиясини бекор қилиш масаласи кўриб чиқилади. Бу ҳақда "Ўзбекконцерт” давлат муассасаси раҳбари Одилжон Абдуқаҳҳоров матбуот анжумани вақтида маълум қилди, деб хабар беради Kun.uz нашри.\nИмом ал-Бухорийнинг ҳаёти ва фаолиятига бағишланган ҳужжатли фильм "Россия-Культура" телеканалида намойиш этилади\nсана : 07-02-2019 / Маданият\nФильм 17 февраль куни, Москва вақти билан соат 13:20 да эфирга узатилади. Мазкур фильм ислом тарихи ва маданиятидаги буюк шахс – Имом ал Бухорий ҳаёти ва фаолиятига бағишланган. Минг йиллардан буён у нафақат мусулмон оламида, балки бутун дунёда улкан ҳурмат – эътиборга сазовор инсондир.


Ташкилот 22 млн сўмга бошқа ташкилотдан ертўла биносининг бир қисмини сотиб олди. Сотувчи баланс қиймати – 1 220 минг сўм, эскириш – 640 минг сўм ва қолдиқ қиймати – 580 минг сўм тўғрисида маълумотнома тақдим этди, у харид қийматидан кескин фарқ қилади.\nХаридор жойни қайси қиймат бўйича кирим қилиши керак?\n– Сотувчи томонидан тақдим этилган маълумотнома эскириш фоизи ва амортизация нормасини аниқлаш учун зарур. Харидор бундай объектлар бўйича амортизация нормасини объектдан аввалги мулкдорлар томонидан фойдаланилган йиллар (ойлар) сонига камайтирилган фойдаланиш муддатини ҳисобга олган ҳолда белгилашга ҳақлидир (СК 306-м. 13-қ.).\nАсосий воситани 5-сон БҲМС «Асосий воситалар»га мувофиқ кирим қилинг (АВ рўйхат рақами 1299, 20.01.2004 й.). Ҳақ эвазига сотиб олинган асосий воситалар объектининг бошланғич қийматига қуйидагиларни киритинг:\n● етказиб берувчи ва пудратчига шартнома бўйича қурилиш-монтаж қилиш ишлари учун тўланадиган суммалар;\n● рўйхатга олиш йиғимлари, давлат божлари ва АВ объектига бўлган ҳуқуқни сотиб олиш (олиш) бўйича амалга оширилган бошқа шунга ўхшаш тўловлар;\n● божхона божлари ва йиғимлари;\n● АВлар объектларини сотиб олиш (барпо этиш) муносабати билан солиқлар ва йиғимларнинг қопланмайдиган суммалари;\n● АВлар объектларини сотиб олиш (барпо этиш) билан боғлиқ ахборот ва маслаҳат хизматлари учун тўланадиган суммалар;\n● объектни етказиб бериш (барпо қилиш) хатарини суғурталаш бўйича харажатлар;\n● АВлар объектини сотган воситачиларга тўланадиган мукофотлар;\n● ўрнатиш, монтаж қилиш, созлаш ва ишга туширишга оид харажатлар;\n● активдан мақсадга мувофиқ фойдаланиш учун уни ишчи ҳолатга келтириш билан бевосита боғлиқ бўлган бошқа харажатлар.\nКелтирилган мисолда бухгалтерия ўтказмалари:\n● ДТ 0810-«Тугалланмаган қурилиш» (агар қўшимча қурсангиз) ёки 0820-«Асосий воситаларни харид қилиш»;\n● КТ 6010-«Мол етказиб берувчилар ва пудратчиларга тўланадиган счётлар» – 22 000 000 сўм суммага.\n0800-счётида «Капитал қўйилмаларни ҳисобга олувчи счётлар» қўшимча харажатларни ҳам акс эттиринг: реконструкция қилиш, кадастрда расмийлаштириш ва бошқалар. Шундан кейин натижани 0120-счётига «Бинолар, иншоотлар ва узатувчи мосламалар» ўтказинг.


Ўзбекистон Республикаси Президенти янги маслаҳатчи тайинлади\n16 Noyabr 09:01 / Published in Сиёсат\nШавкат Мирзиёев янги маслаҳатчини тайинлади\nЎзбекистонда президентнинг ҳуқуқни муҳофаза қилувчи ва назорат қилувчи органлар фаолиятини мувофиқлаштириш масалалари бўйича янги маслаҳатчиси тайинланди.\nУнга кўра, Президентнинг тегишли фармони билан Бахтиёр Исломов Президентнинг ҳуқуқни муҳофаза қилувчи ва назорат қилувчи органлар фаолиятини мувофиқлаштириш масалалари бўйича маслаҳатчиси лавозимига тайинланди. У бунга қадар Президент маслаҳатчисининг фуқаролар ҳуқуқларини ҳимоя қилиш ва мурожаатлари билан ишлаш бўйича биринчи ўринбосари лавозимида ишлаб келган.\nАввалроқ президентнинг ҳуқуқни муҳофаза қилувчи ва назорат қилувчи органлар фаолиятини мувофиқлаштириш масалалари бўйича маслаҳатчиси лавозимини Миллий хавфсизлик хизмати собиқ раҳбари Рустам Иноятов эгаллаб келган.\nЭслатиб ўтамиз, жорий йилнинг январ ойи охирида Дониёр Қодиров Президент маслаҳатчисининг ҳуқуқни муҳофаза қилувчи ва назорат қилувчи органлар фаолиятини мувофиқлаштириш боʻйича ўринбосари этиб тайинланган эди.\nTagged under: Бахтиёр Исломов, мувофиқлаштириш масалалари, назорат қилувчи органлар, ПРЕЗИДЕНТ, ҲУҚУҚНИ МУҲОФАЗА ҚИЛИШ\nСайлов комиссияси: президентликка беш номзод рўйхатга олинди


Президент ҳар бир бемор ҳақида кундалик...\n05.04.2020 08:43 0 2190\n«Кеча мен умримда биринчи марта Савдо-саноат палатаси таклифига биноан Президент ўтказган видеоселекторда иштирок этдим ва ўша тадбирдаги кечинмаларимни ифода қилмоқчиман.\n— Президент ҳар бир бемор ҳақида кундалик маълумот олади. Бир нечта беморда касаллик кечиши ҳолатлари ҳақида мукаммал ахборот бердилар.\n— Президент ҳар қандай моддий харажат эвазига бўлмасин, бу вабонинг тарқалиши олдини олиш, унга бошқа қурбон бермаслик ҳаракатида.\n— Касаллик олиб кетган икки қурбон ҳақида қайғуриб, уларнинг яқинларига ва қариндошларига таъзия билдирдилар.\n— Вазият қўлдан чиқиб кетса, унинг оқибатлари нақадар аянчли бўлишини ҳаммага эслатдилар. Бу масалани ҳал қилишда халқ онги, сабри, мустаҳкам интизоми ва масъулияти қуролимиз бўлиши кераклигини белгилаб бердилар.\nҚисқача айтганда, ҳамма куч, маблағ, амаллар ва воситалар эпидемия тарқалиши билан курашишга бағишланиши керак.\nБу чоралар халқ учун, унинг соғлиғи, қолаверса, ҳаёти учун қилиняпти. Шунинг учун халқимиз ҳам бу масалага тафаккур ила, интизомли ва масъулиятли ёндашиши зарур бўлади. Табиийки, давлат бу борада қаттиққўл бўлишдан бошқа чораси йўқ. Буни ҳаммамиз тушунишимиз зарур.\nПандемия бошланганида юртбошимизнинг ҳар қанча моддий йўқотишлар эвазига бўлса ҳам бу касалликка битта ҳам қурбон бермаслик йўлини танлаганлари мени таъсирлантирган эди. Ўзи жуда бадавлат мамлакат бўлмасак-да, Президент ҳар қандай иқтисодий манфаатлардан ягона ватандошимиз ҳаётини юқори қўйишлари мени шу юрт фуқароси сифатида ҳам қувонтирди, ҳам фахрлантирди.\nНегаки, жуда бой мамлакатлар раҳбарлари, жумладан, Италия, Испания туристларни чўчитиб юбормаслик учун, АҚШ капитал бозорларидаги ҳолат барқарорлигини бузмаслик учун узоқ муддат бундай журъат кўрсата олишмади. Буюк Британия ҳукумати эса, ҳаттоки қандайдир вақт, майли касал бўлсак, бўламиз, иш тўхтамасин йўсинида ҳаракат қилиб, аҳвол мутлақо оғирлашгандагина карантин татбиқ қила бошлади.\nНатижада, маълумки, бу мамлакатларда ҳозирда юзлаб, минглаб, ўн минглаб қурбонлар бериляпти, улар дунёда касаллик тарқалган мамлакатлар орасида етакчи ўринда туриб, Британияда ҳатто валиаҳд шаҳзода ва Бош вазир ҳам шу дардга чалинган.\nМана эндигина аён бўляптики, бу касалликдан илк нишона пайдо бўлган заҳоти карантинга киргизиб, жон-жаҳд ила курашиш иқтисодий жиҳатдан ҳам аслида энг тўғри қадам бўлар экан.\nМен бу хулосага яқинда Ведомости журналида чоп этилган таниқли иқтисодчи Гуриевнинг «ВВП или жизнь людей» (ЯИМ ёхуд инсонлар ҳаёти) деган мақоласини ўқиб келдим. Унда, хусусан, Америка мисолида, карантин қилиб бу дард билан кескин курашиш натижасида рўёбга келадиган потенциал иқтисодий йўқотишлар, бу дард билан курашмаслик оқибатида вужудга келадиган иқтисодий йўқотишлардан қарийб 30-35 маротаба кам бўлиши содда ҳисоблар билан исботлаб берилган.\nТадбиркорлик тажрибамдан шу нарсани ўргандимки, ҳалол, инсонпарвар ва одамгарчилик нуқтаи назаридан қилинган ҳамма амал аслида бизнес ва иқтисод учун фойдали, акси эса доим зарар келтирарди. Бу мақола эса шу коронавирус мисолида бу тажрибавий хулосани илмий тасдиқлаб беради.\nЯъни карантиннинг биринчи кунларидаёқ касаллик тарқалишига қарши сафарбарлик бу нафақат халқпарварлик нуқтаи назаридан, балки иқтисодий жиҳатдан ҳам ягона тўғри қадам эди.\nКеча эса шу йўлда иккинчи муҳим қадам босилди.\nЮқорида айтганимиздек, бу вабо иқтисодий талофат демакдир, унинг асоратларини ҳаммамиз кўриб турибмиз. Корхоналар фаолияти тўхтаган, транспорт, туризм, савдо, ишлаб чиқариш, ҳамма соҳага таъсир кўрсатиб турибди. Бунинг барчаси ортида одамларимиз, уларнинг иқтисодий манфаатлари, ойлик ва бошқа даромадлари турибди. Бу шароит бошқалардан кўра айни кам даромадли оилалар рўзғорига катта зарба бўлиб тушади, ички бозоримизда истеъмол ва аҳолининг сотиб олиш қувватини туширади.\nПрезидентимизнинг пандемия шароитида қабул қилган иккинчи фармони худди шу асоратларни давлат маблағи ҳисобига енгиллаштиришга бағишланган. Фармонда кам даромадли табақаларни ижтимоий ҳимоялаш ва тадбиркорларни қўллаб-қувватлаш чоралари ўз аксини топди.\nМен бу ерда шу иккала йўналиш аслида бир эканини ва у пировардида халқнинг иқтисодий манфаатларини ҳимоя қилишга қаратилганлигини кўрсатиб бермоқчиман.\nИжтимоий ҳимоя чоралари ўз-ўзидан шу ҳодиса натижасида биринчи зарбани ўзига олган кам таъминланган фуқароларимизга давлат томонидан кафолатланган иқтисодий кўмак чораларини кенгайтириб ва чуқурлаштириб беради.\nШу ўринда мен тадбиркорларга берилаётган кўмак ҳақида батафсилроқ тўхталиб ўтмоқчиман.\nБу чоралар ҳам халқ манфаати, жумладан худди ана шу кам таъминланган аҳоли қатламлари манфаатига хизмат қилади.\nСолиқ ислоҳотлари муҳокама бўлаётган пайтда шу нарса аён бўлдики, аҳолимизнинг ишга лаёқатли қисмининг учдан иккиси ҳатто даромаддан солиқ тўлаш рўйхатидан ўтмаган экан. Бу дегани — бу халойиқ даромад топмайди, дегани эмас, балки улар расман қайд этилмаган бўлса-да, ҳар соҳада кундалик тирикчилик топиш билан машғул эдилар. Ушбу паллада фавқулодда тўхташлар оқибатида, бошқалардан кўра айни шу инсонлар энг катта талофат кўрибгина қолмай, уларнинг манфаатлари энг кам ижтимоий ҳимояланган.\nМаълумки, бу гуруҳнинг даромадлари манбаси бу якка ҳолдаги бизнес ва кичик ҳажмли корхоналар фаолиятидир. Янги Фармоннинг салмоқли қисми худди ана шу табақаларни ҳимоялашга бағишланди. Унда якка тартибдаги тадбиркорлик, ҳунарманд, касаначи, уй меҳнати билан машғул инсонлар, кичик бизнес, айниқса ҳозирги шароитда фаолияти тўхтаб қолган корхоналарга энг катта енгилликлар яратилди. Шу каби корхоналарга ҳамда оддий фуқароларнинг банклар олдидаги ўнлаб триллион қарзлари бўйича катта юмшатишлар берилди.\nКейинги тоифа — бу туризм соҳаси. Охирги йиллар давлатимиз саъй-ҳаракатлари ила туризм ривожланишига катта туртки берилганди. 80дан ортиқ мамлакат фуқароларига мамлакатимизга визасиз кириш тартиби ўрнатилиб, яна талайгина мамлакат сайёҳлари учун онлайн виза каби кулай шароитлар яратилди. Бундан ташқари, давлат ўз ресурслари билан меҳмонхоналар қурилишига киришган тадбиркорларга ҳатто улар ҳисобига маълум маблағлар ажратди. Давлатнинг бу чақириғига лаббай деб чиққан тадбиркорлар кўплаб меҳмонхоналарни тез орада ишга туширдилар, яна юзлаб меҳмонхоналар қурилиш ва лойиҳа поғонасида эди.\nМавжуд шароитлар худди шу соҳа тадбиркорларига ҳаммадан катта зарба берди. Сабаби, саёҳатлар мутлақо тўхтади. Бу шароитда давлат бу соҳага яратган шароитлар, албатта, жуда долзарб ва ўринли. Бу кунлар ва синовлар ўтиб кетади, лекин биз натижада келажакда юртимизда кўпдан-кўп ишчи ўринлар барпо қилиб, кўплаб қатнашчиларга эга, рақобатбардош, валюта тушумини салмоқли ошириш қобилиятига эга бўлган бутун бир аксари нодавлат соҳани сақлаб қолишимиз жуда зарур. Бунда оддий халқ келажагига катта фойда бор.\nЭнди аҳоли истеъмоли учун зарур 20дан ортиқ озиқ-овқат ва бошқа истеъмол молларига акциз ва бож тўловларининг нолга туширилганига келсак, бу аниқ ва бевосита истеъмолчилар, яъни халқ манфаати учун қўйилган қадам. Мен буни саҳифаларимда ва мақолаларимда кўп қайтарар эдим, ҳар қандай бож тўловлар бизнес устидаги эмас, балки истеъмолчи устидаги юк эканлигини. Ушбу Фармон билан Президентимиз худди ана шу юкни аҳолига яна бир бор давлат ҳисобидан енгиллаштириб бердилар.\nНатижада, янги Фармон билан аввалги эълон қилинган 10 трлн сўм устига яна 20 трлн сўмдан ортиқ маблағни қийинчилик бошидан кечираётган халқимиз фойдасига қайта тақсимлаб берилди.\nСелектор давом этарди.\nШу жойидан бу йиғилиш менга ҳақиқий катта корпорациянинг жуда жадал ва унумли бизнес жараёнини эслата бошлади.\nАгар мажлиснинг аввалги қисми давлат томонидан бериладиган ресурсларга бағишланган бўлса, бу қисми тўла-тўкис шу ресурсларни унумли жорий ва назорат этишга бағишланди.\nМени бу жараёнда, айниқса, берилаётган ёрдам аҳолига ва тадбиркорларга етиб бориш тизими, тадбиркорлар билан жойларда олиб борилаётган ишларнинг изчиллигини ошириш янги механизмларининг муҳокамаси жуда қизиқтирди.\nШу ўринда видеоселектор мажлисида бир тажриба муҳокамасини кузатиб, ўзим учун карантин сабабли жамиятимиз рақамлашган иқтисодиётга янада дадил қадам босиб ўтиб кетса, ажаб эмас, деб ўйладим.\nБоёвут ҳамда Тўрақўрғон туманларида бош вазир ўринбосари Жамшид Анварович Қўчқоров бошчилигида ажиб бир тажриба бошланди. Телеграм-бот тизимида туман тадбиркорлари автоматик рўйхатдан давлат ҳокимиятига бўлган барча савол, муаммо ва таклифлари билан мурожаат қилишлари мумкин. Бунда тадбиркорлар рўйхат рақамлари бўйича туман тўрт сектор раҳбарларига автоматик тақсимланади. Ҳар бир тадбиркор учун шу сектор раҳбари оталиққа олинган каби шахсан жавобгар бўлиб, саволига ўз вақтида жавоб бериши, масалани ҳал қилиб, таклифни кўриб чиқиш тизими яратилади. Ҳамма амалларнинг рақамли изи бўлиб, марказдан бу содда назоратга олиниши таъминланади. Яъни, энди бечора тадбиркор бировнинг қабулига келиб, расмиятчилик ва ҳар хил сансоларлик ва кечиктирилишга йўлиқмайди. Назаримда, тажриба яхши ўтяпти ва давлатимиз Раҳбари бу тизимни зудлик билан мамлакатимиз барча вилоят ва туманларида татбиқ этилишини топширдилар.\nБу худди ёрдам маблағларини тадбиркорлик дарахтини суғоришга қиёсласак, бу чора худди суғорилаётган дарахтнинг тагини чопиқ қилиб ёрдам дарахт илдизларига етишини таъминлаш, деса бўлади. Ана энди бу дарахтнинг соғлом шохлари — яъни салоҳиятли тадбиркорлар бу ёрдам эвазига ўсиб, кўкариб, ватанга ҳосил беришларига умид боғласа бўлади.\nМажлисда қатор вилоятлар, халқ хўжалиги соҳалари, ташқи иқтисодиёт ва инвестициялар соҳаларидаги аҳвол кенг равишда кўриб чиқилиб, муҳокама қилинди.\nМенинг назаримда, муҳокамаларнинг аксариятида жуда жадал, асосий масалаларга тўла ва тўғри урғу ҳамда эътибор берилиб утди.\nБир вақтлар давлат арбобларининг мажлисларига келиб қолиб, зерикиб, шу мажлисларда қанча вақт бекор ўтади, деб хаёл қилардим. Кечаги видеоселекторда эса, аксинча, биз ишбилармонлар масалаларни муҳокама қилишда шу видеоселектордан анча сабоқ олишимиз мумкин экан, деб тушундим.\nБиз тадбиркорларга муҳим топшириқ бўлди. Ушбу мушкул вазиятда сабр ва ҳалоллик ила фаолият кўрсатиб, халқнинг оғирини енгил қилиш ва нарх-наво масалаларида халққа кўмакчи бўлиш ҳамда имкон қадар истеъмолчиларнинг узоғини яқин қилиш масалалари қўйилди.\nХалқимизда қарс икки қўлдан чиқади деган нақл бор. Давлат тадбиркорлар ва аҳолига юзланиб, шунча қадам босганида, биз тадбиркорлар ҳам давлат ва халқимизга қараб баҳоли қудрат одимлашимиз керак. Бу қийин шароитдан, аминманки, чиқиб кетамиз, лекин ечим бирдамлигимизда.\nШавкат Мирзиёев тадбиркорлик Зафар Ҳошимов коронавирус


ЎСМИР ПСИХОЛОГИЯСИ: НИМА УЧУН У СИЗГА ҚУЛОҚ СОЛМАЙДИ? • NeMolchi.uz\nBosh sahifa Jabrlanganlarga maslahat ЎСМИР ПСИХОЛОГИЯСИ: НИМА УЧУН У СИЗГА ҚУЛОҚ СОЛМАЙДИ?\nЎСМИР ПСИХОЛОГИЯСИ: НИМА УЧУН У СИЗГА ҚУЛОҚ СОЛМАЙДИ?\nОта-оналар ўсмирлар ҳаракатларини кўпинча нотўғри талқин қилади ва аксинча. Бу хатолар фарзандларимиз билан бизга қимматга тушади. Ота-оналарни ўсмирларнинг одатлари ғазаблантирса, ўсмирлар эса ўзларини таҳқирлангандай сезади. Улар ўзаро ҳамжиҳат бўлиб, бир-бирини тушуниши учун нима қилиш керак?\nЎсмирни тарбиялаш — ота-оналар учун энг мураккаб синовлардан бири. Ушбу нотинч ёшда фарзандлар эркинликни хоҳлайди. Улар катталарнинг бошқариш истагига қарши, бақир-чақир, йиғи-сиғи билан жавоб беради ва ёлғизликни истаб, ўз оламига кириб кетади. Бу ҳолат кўпчилигимизга таниш бўлса-да, лекин вазиятга дуч келганимизда аниқ чора тополмай қийналамиз.\nКалифорния университети психологлари томонидан ўтказилган тадқиқот оиладаги можаролар ва ўсмирларнинг муаммолари ўртасидаги алоқага аниқлик киритди ҳамда муаммонинг ечим йўлларини таклиф этди. 220 нафар ота-она ва уларнинг фарзандларидан олинган таҳлилий маълумотлар тадқиқот муаллифларини бироз ажаблантирди. Хулосаларга кўра, ўсмирлар ота-оналари билан можароли вазиятларда катталарнинг муносабатини аслига кўра кескинроқ қабул қиларкан. Масалан, ота ёки она шунчаки «Буни миянгдан чиқариб ташла!» деса, бу маслаҳат болага “сен бизга керак эмассан” деган маънода таъсир қилади.\nУшбу вазиятда ота-оналар ҳам ўсмирнинг юқори таъсирчанлигини салбий ҳаракат дея қабул қилса, қонунбузарлик ҳолатларининг кўпайишига олиб келиши мумкин. Агар жазо усули ўсмирга “чидаб бўлмас даражада” таъсир қилса, у оилавий қадриятларни бузиши, ҳатто уйдан қочиб кетиши ҳеч гап эмас.\nТадқиқот натижаларида қатъий гендер бўлиниш мавжуд. Масалан, оналар боласининг қилиқларини салбий талқин қилса, ўсмир баҳсга киришиши, хонасига қамалиб олиши ёки ҳатто уйидан кетиб қолиши мумкин. Оталар билан эса ўзгача ҳолат юз беради.\n«Отанинг муносабати натижасида ўсмирлар ёки тинчланади, ёки янада агрессив ҳаракатлана бошлайди», — дейди тадқиқот психологларидан бири.\nБу ерда бир нечта омиллар ўрин эгаллайди. Улғайиш даврида ўсмирлар организмида гормонлар жунбушга келади, турли ҳиссиётларни уйғотади ва ушбу ҳиссиётлар, албатта ёрқин намоён бўлади. Энг қизиғи, ўсмирлар муаммосини фақат тенгдошларига ишонишни истайди. Ота-онаси билан тил топиша олмаган фарзанд агрессив ҳаракатлар орқали ҳуқуқларини ҳимоя қила бошлайди. Аслида фарзанд уни тинглашларини хоҳлайди.\nБундай вазиятда ота-оналарнинг ўзи ҳаракатларига аниқлик киритиб олишлари, хавотирларни енгиб, ақлан иш тутишга ҳаракат қилишлари лозим. Баъзи психологлар ўсмирлик даврини аёлларнинг туғруқдан кейинги оналик тушкунлигига ўхшатишади. Ўсмирлар мустақил бўлишни истайди, чекловларга қарши курашади, катталар эса бунга жавобан хафа бўлади ва ғазабланади.\nҚоида бўйича ота-оналар ўзларини ҳақ, меҳрибон ва ғамхўр сифатида тасаввур қилади. Шунинг учун боласини койиганда, қаттиқ гапирмадим, деб ўйлайди ва сўзларим боламга салбий таъсир қилди, деган фикрдан йироқда бўлади.\nГарчи ота-оналар билан фарзандлар ўртасидаги зиддиятлар ҳар қандай оиланинг бир қисми бўлсада, ўсмирлар билан муносабатларни яхшилаш мумкин. Бунинг учун уларга ота-онасининг қарорлари ҳақида фикр билдиришга имкон бериш лозим. Ўсмир қаттиқ хафа бўлганда, ота-оналар аввалига боласидан вазиятни айнан қай томонлама тушунганини аниқлаштириши керак, ана ундан кейин турли хил қарашларни муҳокама қилса бўлади.\nУнутманг, ўсмирлар қанчалик ҳиссиётга берилувчан бўлмасин, улар билан дилдан суҳбат қурилса, ҳар қандай нуқтаи назарни тинглай олиши ва балки фикрини ўзгартириши мумкин. Бу жиҳат уларни кичик болалардан фарқлайди, улар вазиятни мулоҳаза билан таҳлил қилишга қодир. Очиқ мулоқот ота-оналар ва ўсмирлар ўртасидаги тушунмовчиликка барҳам бера олади ҳамда ўзаро ишонч, тушуниш муносабатларини мустаҳкамлайди. Уларни бир-бирига яқинлаштиради. Ота-оналар ўсмир фарзандларига ўз фикрини баён этишга имкон берганда, болаларнинг мантиқий фикрлаш, асослаш кўникмалари ривожланади, бу эса ўз навбатида уларнинг психологик саломатлигини яхшилайди ва бўлғуси ҳаётида бахт топишида ёрдам беради.


ЦСКА - "Реал" 1:0 (видео)\n3 октябрь, 2018, 07:55\nХабарингиз бор кеча ЕЧЛ 2-тури "G" гуруҳидан ўрин олган икки ўйин бўлиб ўтди.\nГуруҳнинг иккинчи баҳси эса Римда кечди. Унда маҳаллий "Рома" жамоаси Чехиянинг "Виктория Пльзень" клубини қабул қилди. "Олимпико"да кечган учрашув "бўрилар"нинг 5:0 ҳисобидаги йирик ғалабаси билан ниҳоясига етди. Голларга Эдин Жеко (3 та), Женгиз Ундер ва Жастин Клюйвертлар муаллифлик қилишди.\nҚуйида ушбу учрашувнинг қисқача видеошарҳи ҳамда киритилган голни томоша қилишингиз мумкин:


Толеингиз баланд бўлсин – Сурхон тонги\nБош саҳифа / Спорт / Толеингиз баланд бўлсин\nТолеингиз баланд бўлсин\nИюн 30, 2019\tСпорт Изоҳ қолдириш 569 Кўрилди\nЎзбек бокс мактабининг умидли ёш вакилларидан бири Баҳодир Жалолов номи мухлисларга нокаутлар ҳисобида ғалаба қозонган спортчи сифатида яхши таниш.\nБокс бўйича мамлакат терма жамоаси аъзоси, “Мард ўғлон” давлат мукофоти соҳиби бўлган спортчимизнинг Сурхон фарзанди эканлиги ҳам кўпчиликка маълум. Воҳамизнинг Сариосиё туманида туғилиб, вояга етган Баҳодиржон яқинда, аниқроғи 8 июль санасида 25 ёшни қарши олади. Агар спортсевар мухлисларининг ёдидан кўтарилмаган бўлса, бундан уч йил аввал Бразилиянинг Рио-де Жанейро шаҳрида ўтказилган 31-ёзги олимпиада ўйинларида Ўзбекистон байроғини айнан баланд бўйли Баҳодир Жалолов майдонга олиб кирганди. Худди шу йили юртимиз спортчилари мамлакат тарихида биринчи бор олимпиада мусобақаларида энг кўп медалларга сазовор бўлганди. Мана шундай илиқ таассуротлар билан хотирамизда қолаётган спортчимизга бугун кўплаб ёшлар ҳавас билан эргашмоқдалар. Юртимизнинг турли ҳудудларида Баҳодирнинг маҳорат сирларини ўрганиш истагидаги ёшлар учун машғулотлар ташкил этилаяпти.\nЭътироф этиш лозимки, узоқ йиллар аввал боксда Сурхондарё мактаби вакилларининг ўз ўрни бўларди. Афсуски, кейинги йилларда мазкур спорт турига бўлган эътибор ёхуд шарт-шароитларнинг етарли эмаслиги бокснинг оммалашуви ва натижаларнинг юқори бўлишига салбий таъсир кўрсатди. Шундай бир паллада Баҳодирнинг эришган ютуқлари ҳали умидлар сўнмаганини ва имкониятларимиз етарли эканлигини исботлади. 2010 йилдан буён бокс бўйича республика, халқаро миқёсда ўтказиб келинаётган чемпионат, турнир ва мусобақаларда 91 килограмм вазн тоифасида ғалабалар нашидасини сураётган спортчимиз ҳали юқори натижалар олдинда, деяётгандек. Негаки, келгуси йилда бўлиб ўтадиган ёзги олимпиада ўйинларида Б. Жалоловнинг иштирокига барчамиз умид боғлаяпмиз.\nЎзбек ёшларининг пешқадам, умидли вакилларидан бири бўлган воҳадошимиз Баҳодир Жалолов чин маънода фахримиздир. Унинг спортдаги ютуқлари қаторида шахсий намунаси, юксак маънавияти барча ёшларимизга ибрат бўла олади. Ватанимиз байроғини баланд кўтараётган Баҳодир сингари ёшларимизга толеингиз баланд бўлсин, деймиз.\nЁшлар иттифоқи вилоят\nОлдинги Муваффақият калити\nТермиз шаҳар ҳокимлиги, туризм ва спорт бўлими ҳамкорлигида аҳоли ўртасида соғлом турмуш тарзини тарғиб қилиш, …\n“Энди инспектор ёрдамчисиман”\nТаъмагирга иш берманг\nФеврал 13, 2018\n“Болам бахтли бўлсин десангиз!”


CINEMA - 3/4 - UzTV New York, Inc.\nHome » Archives by category » MEDIA » CINEMA (Page 3)\nЎзбекистонда хизмат кўрсатган артист Жамшид Зокиров вафот этди\nБугун эрталаб 7 апрель куни истеъдодли актёр, Ўзбекистонда хизмат кўрсатган артист, театр ва кино актёри Жамшид Зокиров ҳаётдан кўз юмди. Рафиқаси Гавҳар Зокирова билан Жамшид ака Ўзбекистон Миллий театрида энг яхши дуэтлардан бирини яратди. У турли характердаги ролларни ижро эта оладиган актёр эди, ҳам драматик, ҳам комедик ва ўткир характерли ролларни бирдай ўйнарди. Жамшид Зокировнинг […]\n“Ўзбектелефильм” томонидан суратга олинган, “Ўзбекистон” телерадиоканали орқали намойиш этилаётган “Фидоийлар” номли янги сериал қисқа муддат ичида ўз томошабинларини топиб улгурди… Мазкур сериал инсонларнинг соғлиғига жавобгар шифокорлар ҳаётига бағишланган. Ўттиз қисмдан иборат “Фидоийлар” сериалида пойтахтдаги талабга жавоб берадиган шифохоналар шароити билангина чекланмай, қишлоқ врачлик пунктларидаги камчиликлар хусусида ҳам аторфлича тўхталган. Актёрлар ансамбли ҳам жуда чиройли танланган. […]\nБадиий кенгашдан ўтган бадиий бўлмаган фильмлар\nБугунги кун ўзбек хусусий фильмлари ҳақида гап кетганда кўпчиликнинг танқидий муносабатда бўлаётганлигига гувоҳ бўлишимиз мумкин. Бу ҳақда мутахассисдан сўрангиз ҳам, оддий томошабиндан сўрасангиз ҳам барчаси бир хилда бугунги кунда бир марта кўрарлик фильмлар кўпайиб кетаётганлигини таъкидлашади. Бу тўғри, албатта! Бироқ барчамиз танқид қиламиз-у, бундай ҳолатнинг вужудга келишида аслида ўзимиз сабабчи эканлигимизни ҳеч ўйлаб кўрганмизми? […]\nРоуен Аткинсон ўзининг кулгули ҳатти-ҳаракати билан ҳар бир томошабиннинг кўнглидан жой олиб улгурган. Мабодо танимасангиз, унинг машҳур ва таниқли образи -“Мистер Бин”ни ёдга олиш кифоя. Албатта, бу образ ҳар қандай кишининг юзида табассум уйғотади. Аммо кино ва ҳаёт бир-бирига ўхшамаслиги тайин. “Жаноб Бин”нинг ҳаёт йўли эса… Болалик ва омад билан юзлашув… Буюк Британиялик катта […]\n– Она бўлиш қанақа экан? – Буни сўз билан таърифлаб бўлмайди. Оналик ўзингни эсдан чиқариб, болангни биринчи ўринда кўриш экан. Бола туғилгандан кейин вужудингда умрингда ҳис қилмаган меҳр туйғуси пайдо бўларкан. Оналик туйғуси шунчалик лаззатли бўлади, деб ўйламагандим. Худди дунёга қайта келгандек бўлиб, шу пайтгача қаерда эдинг, болажоним, сенсиз нима қилиб юрувдим, қандай яшаётгандим, […]\nТез кунларда катта экранларга чиқиши кутилаётган фильмлардан бири “Ҳай, ҳай, қизалоқ!” деб номланади. Дастлаб фильмнинг номи “Манзил” эди. Маълум сабабларга кўра фильм номи ўзгарди. Ушбу фильмда Асал Шодиевани ўзгача талқинда ва ўзгача қиёфада кўриб ажабланманг. Қизиғи шундаки, Асал Шодиевани ҳечам ўта шўх, қайсар, “супер замонавий”, ҳаттоки тарбиясиз қиз ролида кўрганмисиз? Кўрмаган бўлсангиз бу фильмда кўрасиз… […]\nУгги лақабли кучукни Оқ Уйга таклиф қилишди\nБу йилги «Оскар» тақдимот маросимида «Артист» фильми энг яхши фильм деб топилганидан хабарингиз бор. Ушбу фильмда Угги лақабли кучук ҳам иштирок этиб, машҳур бўлганди. Оқ Уйда шу йилнинг 28 апрел куни бўладиган махсус «Мухбирлар жамияти» кечасига ташриф буюражак мартабали меҳмонлар орасида Угги ҳам бор. Машҳур комик Жимми Киммел олиб борадиган кечага Угги «Вашингтон Таймс» газетаси […]\nФарзандли бўлгач, кино оламидан бироз узоқлашган Айшвария Рай-Баччан ва, ниҳоят, суратга олиш майдонларига қайтди. Актриса Режиссёр Шрирам Рагаваннинг “Happy Birthday” фильмида Жон Абрахам билан бирга суратга тушади. Режиссёр Саиф ва Карина иштирок этган “Agent Vinod” фильмини якунлаганидан сўнг “Happy Birthday” картинасини суратга олишларини бошлашини маълум қилди. Амир бўлмаса, Ажай Режиссёр Анис Базми янги фильмини Амир […]


1 июнь, 2020, 22:59\nТеглар:Бахтиёр Ашурматов | Қўқон-1912 | Суперлига\nҚўқонликлар устози жамоасининг тайёргарлик режалари хусусида гапирди.\nЧемпионатнинг дастлабки учта туридан сўнг иккита ғалаба ва бир мағлубият қайд этган ҳолда турнир жадвалида учинчи ўринда бораётган “Қўқон-1912” жамоаси ҳам машғулотларга астойдил киришиб кетди.\nБахтиёр Ашурматов ушбу жамоада бош мураббий сифатида дебют мавсумини ўтказмоқда. У ҳам мухлислар олдида юзи ёруғ бўлишини ҳамда ўзига билдирилган ишончни оқлашни истайди. Шундай хоҳиш ва истакка қараб у ҳам яна машғулотларга жиддий киришган.\nОлдинда эса қўқонликларни Тошкентда “Бунёдкор”га қарши оғир учрашув кутиб турибди. Ўз навбатида қўқонлик мухлислар ҳам севимли жамоасидан фақат ижобий натижалар кутаётгани ҳам ҳеч кимга сир бўлмаса керак.\nАшурматов эса мавжуд вазиятни яхши тушуниб турибди ва шуларни ҳисобга олган ҳолда Sports.uz сайти учун айрим муҳим жабҳалар бўйича ўзининг муносабатларини билдирди.\n- 2,5 ой мобайнида карантин туфайли ўйинчилар ҳам, мухлислар ҳам футболсиз зерикиб қолишлари турган гап. Шу сабабли чемпионатимизни яна давом эттиришга рухсат берилгани барчани хурсанд қилгани аниқ. Биз Қўқонда машғулотларни бугундан бошладик. Тўғри, бунгача футболчиларимиз уй шароитида шуғулланиб туришди. Аммо, барибир жамоавий машғулотлардан фарқ қилади. 13 июнь куни “Бунёдкор” билан ўйнаймиз ва ўша учрашувгача жамоамизнинг жисмоний ҳолатини меъёрига келтириб олишимиз муҳим. Режамиз бўйича 1-6 июнь кунлари Қўқонда шуғулланамиз. Футболчиларга бир кун дам берилгач, 8 июндан Тошкентда тайёргарликни давом эттирамиз.\nЎртоқлик учрашуви ўтказиладими?\n- Албатта, расмий учрашувга қадар битта ўртоқлик учрашувини ўтказишга ҳаракат қиламиз. Бу борада клублар билан музокаралар олиб боряпмиз. 5 июндан расман ўртоқлик учрашувларини ҳам ўтказишга рухсат берилади. Шу боис ўртоқлик ўйинини ўтказишга ҳам ҳаракат қиламиз. Деярли уч ой давомида жамоамиз ўйнагани йўқ. Агар расмий баҳсгача бироз бўлса ҳам ўйин ритмига эга бўла олсак, бу ўзимиз учун фойдали бўлади.\nФутболчилар карантиндан қай ҳолатда қайтишди?\n- Футболчиларимиз билан бунгача ҳам доимий равишда телефон орқали мулоқотда бўлиб турганмиз. Йигитлар уйдаги имкониятларига қараб якка тартибда шуғулланиб туришган. Футболчилар шу касбни танлашгани сабабли барибир ўз ишларига нисбатан жиддий ёндашишган. Умуман олганда, ўйинчиларимиз орасида ортиқча вазнга эга бўлиб қолганлари кўзга ташлангани йўқ. Футболчиларимиз уйларида индивидуал машғулотлар ўтказишгани билиниб турибди.\nУч ойлик танаффусдан кейинги\nфутболимиз ўз жозибасини йўқотмасмикин?\n- Ҳаммаси кутилмаган ҳолат бўлди. Бутун дунёга келган пандемия оғир зарба бўлди. Афсуски, спортга ва хусусан футболга ҳам ўз таъсирини кўрсатди. Биз эса бундай вазиятдан чиқишга мажбурмиз. Балки айрим ҳамкасбларимиз 13 июнгача бўлган машғулотлар ўтказиш муддатини кам, дейиши мумкин. Лекин мен ПФЛ томонидан чиқарилган қарорни тўғри, деб ҳисоблайман. Барибир ўйиндан-ўйинга футболчиларимиз спорт формаларини тиклаб олишади. Тўғри, бу осон бўлмайди. Шунга қарамасдан, футболчилар мухлисларни хурсанд қиладиган ўйин кўрсатишлари керак бўлади. Чунки мухлислар ҳам футболни соғинган. Афсуски, ҳозирча ўйинларимиз ишқибозларсиз ўтади. Бу эса 50 фоизга футболимиз жозибасини йўқотади, дейишимиз мумкин. Айниқса, водийда мухлисларсиз футболни тасаввур қилиш жуда ҳам қийин. Томошабинларга телевизор орқали бўлса ҳам чиройли ўйин кўрсатиб беришимиз лозим. Тўғриси, охирги пайтларда футболимиздаги тезлик ва кескинлик борасида ҳам мухлисларимиз томонидан эътирозлар билдирилаётганди. Энди эса ўйинларни уларсиз ўтказишимиз янада қийин бўлиши мумкин. Масалан, ўз жамоам мисолида айтадиган бўлсам, стадионимизда ўтадиган беллашувларда ишқибозларимиз футболчиларимизга куч-қувват бағишлаб туришарди. Мухлисларнинг қўллаб-қувватлашлари билан ўйиннинг охиригача кучли иштиёқ билан ўйнашимизга туртки беришарди. Шу боис ишқибозларсиз ва уч ойлик танаффусдан кейинги футбол нисбатан жозибасизроқ бўлиши мумкин.\n“Бунёдкор”га қарши ўйин хусусида\n- Айни пайтда барча клублар жисмоний томондан бир хил ҳолатда, деб ўйлайман. “Бунёдкор” билан учрашувда ғалабага бўлган чанқоқлик ва иштиёқ қайси жамоада кўпроқ бўлса, шунингдек, жисмоний тайёргарлик қай бирида яхшироқ кўринса, ўша клуб ғалаба қозонади. Мухлисларимизга шуни ишонч билан айта оламанки, футболчиларимиз ғалаба учун охиригача курашишади. Бунга ишончим комил. Қандай ютиш мумкин? Бу масала бўйича шуни айтишим мумкинки, “Бунёдкор” билан учрашувгача рақибга қарши режалар ишлаб чиқамиз ва шунга қараб тайёргарлик кўрамиз. Лекин олдиндан бир нарса дейиш қийин. Ўша куни ким кучлироқ эканлигини ўйин кўрсатиб беради. Биз эса ҳам жисмонан, ҳам тактик тарафдан “Бунёдкор” билан учрашувга муносиб тайёргарлик кўришга ҳаракат қиламиз. Вадим Абрамов у ерда яхши жамоа тузган. Ўтган йили 3-ўринни қўлга киритди. Ўйлайманки, “Бунёдкор” – “Қўқон-1912” ўртасидаги учрашув чемпионатимизнинг қизиқарли ўйинларидан бири бўлади.\n"Қўқон-1912" - "Машъал": таркиблар маълум\nФАКТ! “Қўқон-1912” ўз уйида “Машъал”ни охирги марта 18 йил аввал мағлуб этган


Ўзбекистонда “ички” туристларга саёҳатнинг бир қисмини қоплашади ва солиқларни пасайтиришади — ИА «Фергана» — мобильная версия\nЎзбекистонда “ички” туристларга саёҳатнинг бир қисмини қоплашади ва солиқларни пасайтиришади\nЎз давлати ҳудудида саёҳат қилаётган Ўзбекистон фуқароларига саёҳатга тўланадиган харажатларининг бир қисмини қоплашга ёрдам беришади. Бу ҳақда ЎзА агентлиги 7 февралда чоп этган президент Шавкат Мирзиёевнинг “Ички туризмни жадал ривожлантиришни таъминлаш чора-тадбирлари тўғрисида” қарорида сўз юритилади.\nУнда “Ўзбекистон бўйлаб саёҳат қил!” ички туризмни ривожлантириш дастурининг асосий қоидалари тақдим этилган бўлиб, унинг иштирокчиларига саёҳатга кетадиган харажатларни қисман қоплаш кўзда тутилади. Дастур доирасида Ўзбекистон Республикаси фуқароларига туристик-экскурсия турлари учун тўловлар билан боғлиқ харажатлар: таълим муассасалари ўқувчилари учун – ўз маблағлари ва Ўзбекистон ёшлар иттифоқи; ташкилотлар ходимлари учун – ўз маблағлари, иш берувчи маблағлари (бюджет ташкилотлари учун – ташкилотларнинг бюджетдан ташқари маблағлари) ва жамоавий шартномаларга мувофиқ бошқа маблағлар; етим болалар, кам таъминланган оилалар фарзандлари, ногиронлиги бўлган шахслар учун уларнинг умумий сонидан камида 20 фоизи қамраб олиниши таъминланган ҳолда – хайрия маблағлари, шунингдек, ҳар йили Ўзбекистон бюджети маблағлари; пенсионерлар ҳамда уруш ва меҳнат фахрийлари учун – ўз маблағлари, «Нуроний» жамғармасининг маблағлари ва хайрия маблағлари; фаол хотин-қизлар учун – ўз маблағлари, Ўзбекистон Хотин-қизлар қўмитаси маблағлари, «Маҳалла» хайрия жамоат фонди маблағлари ва хайрия маблағлари; маҳалла фаоллари ва ёш оилалар учун – ўз маблағлари, «Маҳалла» хайрия жамоат фонди маблағлари ҳисобидан тенглик асосида қопланади.\nСаёҳатчилар Ўзбекистон бозорида. Uza.uz сайти фотоси\nДавлат органлари ва бошқа ташкилотлар раҳбарлари жамоавий шартномаларга рағбатлантириш чораси сифатида бюджетдан ташқари маблағлари ҳисобига ўз ходимларининг камида 10 фоизини оила аъзолари билан биргаликда ҳар йили дам олишга (ички туризмга) юборишни назарда тутадиган ходимларнинг жамоавий ва оилавий дам олишини ташкил қилиш нормасини киритиш; ходимларга меҳнат қонунчилигига мувофиқ улар учун қулай бўлган вақтда саёҳат қилиш ва дам олиш учун таътилнинг фойдаланилмай қолган қисми ҳисобидан дам олиш кунлари (отгул) бериш; Дастур тадбирларини амалга ошириш доирасида ҳар йили 30 декабргача давлат органлари ва бошқа ташкилотлар ходимлари учун туристик-саёҳат турларини ташкил қилиш жадвалларини тасдиқлаш тавсия этилади.\n“Ўзбекистон бўйлаб саёҳат қил!” дастурида шунингдек, унда иштирок этувчи ташкилотлар ва ходимлар учун солиқ имтиёзлари белгилаб берилган. Мисол учун, 10 февралдан бошлаб уч йил давомида иш берувчининг туризм соҳасида фаолият кўрсатиш бўйича лицензияга эга бўлган субъектлардан ходимлар ва уларнинг оила аъзолари учун республика бўйлаб туристик йўлланмаларни сотиб олиш харажатлари ходимнинг даромади сифатида кўриб чиқилмайди ҳамда юридик шахсдан олинадиган фойда солиғини ҳисоблаб чиқишда чегириб қолинади. Жисмоний шахсларнинг солиққа тортиладиган даромадлари Ўзбекистон бўйлаб туристик йўлланмаларни сотиб олишга йўналтирилган харажатлар суммасига камайтирилади. Бунинг учун туристик йўлланма (айирбошланадиган ваучер), авиа ва темир йўл чипталари, автотранспорт ташкилотларининг ҳисоб-фактуралари (чипталари) ва жойлаштириш воситалари чеклари тасдиқловчи ҳужжатларни сақлаб қўйиш керак бўлади. Шунингдек, туризм соҳасида фаолият кўрсатадиган субъектларнинг солиқ солинадиган базаси Ўзбекистон туризм бренди ва “Uzbekistan.travel” сайти рекламаси бўлган босма маҳсулотларни (хариталар, рисолалар, буклетлар, флайерлар ва бошқалар), сувенир ва қадоқлаш маҳсулотларини (сумкалар, пакетлар, мактаб дафтарлари, ёрлиқлар, ғилофлар, кийим-кечаклардаги ва ошхона анжомларидаги ёзувлар) тайёрлаш ва чоп этишга йўналтириладиган харажатлар суммасига камайтирилади.\nДавлат туризм қўмитаси томонидан ўрнатиладиган ташқи реклама президент қарори билан ижтимоий рекламага тенглаштирилди. Яқин икки йил ичида ҳар бир вилоятда улар учун юзтадан кам бўлмаган реклама баннерлари ва экранлари тақдим этилади.


Бош прокуратура фуқаронинг видеомурожаатига жавоб қайтарди\n12.11.2019 16:29 0 2546\nБош прокуратура томонидан интернетда фуқаро М.Акбарова томонидан эълон қилинган видеомурожаат ўрганиб чиқилган.\nУнга кўра, М.Акбарова ҳуқуқни муҳофаза қилувчи органлардан прокуратура ходими Рахматуллаев Шавкат Шерматовичдан 19 минг АҚШ доллари миқдордаги пулларини қайтариб олиб беришликни сўрагани маълум бўлган.\nАниқланишича, ЖИБ Янгийўл туман судининг ҳукмига кўра, Ўзбекистон Республикаси Жиноят кодексининг 168-моддаси 1-қисми билан судланган Ш.Рахматуллаевдан жабрланувчи М.Акбарова фойдасига 13 минг АҚШ доллари ундириш ҳақидаги ижро ҳужжатига асосан 2019 йил март ойида Мажбурий ижро бюроси Янгийўл шаҳар бўлими томонидан 13,8 млн. сўм ундирувчи М.Акбаровага тилхат асосида топширилган.\nШунингдек, Бош прокуратуранинг аралашуви билан жорий йилнинг апрель ойида қарздордан ундирувчи М.Акбарованинг талабига асосан 13 минг АҚШ доллари ҳозирги кундаги давлат курси бўйича ҳисобланиб, илгари қопланган 13,8 млн. сўмдан қолган 96 млн. сўм пул маблағлари ундирилиб, ундирувчи М.Акбаровага тилхат асосида топширилган ва ижро ҳужжати ижроси амалда тўлиқ таминланган, дейилади матбуот хабарида.\nФуқаро Ш.Рахматуллаев ҳақиқатда 2000 йилга қадар прокуратура органлари тизимида ишлаб келиб, Бош прокурорнинг буйруғига асосан прокуратура органларидан бўшатилган.


Ўзбекистон мева-сабзавот маҳсулотлари яширин бозорининг ҳажми маълум қилинди\n08:43 / 13.08.2019\n«Ўзбекозиковкатхолдинг» холдинг компанияси раиси Тоҳиржон Жалилов Ўзбекистон мева-сабзавот маҳсулотлари хуфия бозори ҳажмини 6,8 миллиард долларга баҳолади. Бу ҳақда Spot ёзмоқда.\nКомпания маълумотларига кўра, 2019 йилнинг биринчи ярми якунлари бўйича холдинг корхоналарида умумий ишлаб чиқариш ҳажми 18,2 трлн сўмни ташкил этди. Кутилишича, йиллик ҳажм тахминан 38 трлн сўмга тенг бўлади.\n«Бу жуда кам. Ўйлайманки, бизда 90-100 триллион сўмлик маҳсулот ишлаб чиқарилади. Компаниялар паст кўрсаткичлар қайд этилган ҳисоботларни тақдим этади. Корхоналар эса кунига 24 соат ишлаяпти. Қолган маҳсулотлар қаерга кетяпти? Бозорга чиқарилмоқда, масалан, «Ўрикзор»га, нақд пулга. Албатта, буларнинг барчаси ҳеч қаерда ҳисобга олинмайди», - деди Тоҳиржон Жалилов.\nХолдинг раҳбарининг таъкидлашича, компания хуфия иқтисодиётга қарши курашни тадбиркорлар йўлидаги тўсиқларни олиб ташлаш орқали амалга оширмоқчи.\nМаълумот учун: хуфия иқтисодиёт - иштирокчилар томонидан ошкора олиб борилмайдиган, давлат ва жамият томонидан назорат қилинмайдиган, солиқлар тўланмайдиган, расмий давлат статистикасида қайд этилмайдиган иқтисодий жараёнлар, иқтисодий фаолият турлари.\nЯширин иқтисодиёт ошкора пайқаб бўлмайдиган товарлар ва хизматларни ишлаб чиқариш, тақсимлаш, айирбошлаш, истеъмол жараёнлари - иқтисодий муносабатлар бўлиб, унинг негизида айрим кишилар ёки кишилар гуруҳи манфаатлари ётади. Яширин иқтисодиёт дунёнинг деярли ҳамма мамлакатларида мавжуд.\n11:38 / 19.08.2019\nРоссияга мева-сабзавот маҳсулотлари олиб киришнинг янги қоидалари амал қила бошлади\n23:47 / 24.07.2019\nЎзбекистон Малайзияга мевалар экспорт қилишни бошлади\n18:10 / 08.07.2019\nСовитгичлар масаласи. Бозорда нарх тушиши учун нима зарур?


"Абрамов армияси", камгап Муҳитдинов ва сақич чайнаш тақиқланган Сингапур. Сафардаги дастлабки кунимиз ҳақида / CHAMPIONAT.asia\n22:00АПЛ. “Челси” – “Ливерпуль”. 0:2 МАТНЛИ ТРАНСЛЯЦИЯ 111 21:55ОЧЛ. “Ал-Ҳилол” “Шаҳр Ходро” билан дуранг ўйнади ва муддатидан олдин кейинги босқичга чиқди (+жадвал) 12 21:45ОЧЛ. "Шабаб Ал Аҳли" - "Пахтакор". Асосий таркиблар маълум 33 21:40"Навбаҳор" - "Андижон" учрашувидаги хавфли вазиятларни томоша қилинг 3 21:36Анвар Бердиев: "Мураббий сифатида барча айбни ўз зиммамга оламан" 1 21:35Агент Жалолиддинов билан боғлиқ ҳолатга изоҳ берди 11 21:32Алишер Шоғуломов: "Пуришкиндан кўра ёшларга имконият беришни маъқул кўрдик" 1 21:28"Бухоро" - "Локомотив" учрашувида урилган голлар ва хавфли вазиятларни томоша қилинг 0 21:16Olamsport: Шоҳжаҳон Эргашевнинг эртанги жанги бекор қилинди, Хамзат бир ойда учта жанг ўтказиши мумкин 0 21:07"Навбаҳор"нинг ғалабасиз серияси 7та ўйинга етди, жамоа охирги 4 ўйинда 1та гол урди 31 21:05Беларусь чемпионати. “Шахтёр” (Солигорск) мағлубиятга учради ва пешқадамликни БАТЭга топширди (+жадвал) 2 20:55Coca Cola Суперлига. "Навбаҳор" ўз майдонида "Андижон" билан дуранг ўйнади 128 20:50Хитой 1-лигаси. Бабаян жамоаси дуранг ўйнади, Тўхтахўжаев ҳаракат қилаётган “Шэньян Урбан” эса сафарда ғалаба қозонди (+жадвал) 4 20:25РПЛ. "Рубин" майдонида ғалаба қозонган "Спартак" иккинчи ўринга кўтарилди 11 20:20АПЛ. “Брайтон” сафарда “Ньюкасл”ни йирик ҳисобда енгди 1\n"Абрамов армияси", камгап Муҳитдинов ва сақич чайнаш тақиқланган Сингапур. Сафардаги дастлабки кунимиз ҳақида\n15 окт 2019 03:31\nЎзбекистон терма жамоасининг 14 октябрь куни кундузги соат 11да Сингапурга учиб кетди.\nШу куни тонгги соат 9:30да "Ислом Каримов номидаги халқаро аэропорт"нинг ВИП кириш эшиги олдига келдик. Терма жамоамиз автобуси келишидан аввал чартер рейсда миллий жамоамизнинг бир қанча мухлислари, ҳамкасблар ва устозимиз Мирзаҳаким ака Тўхтамирзаев учишини билиб олдик. Соат миллари 09:50ни кўрсатганида МТЖ автобуси аэропортга етиб келди ва ундан Голливуднинг жангари фильмларидаги бош қаҳрамонга ўхшаш имижда Вадим Абрамов тушиб келди. Мураббий ортидан "Абрамов армияси"ни кўрдик.\nРўйхатдан ўтиш, паспорт назорати ва шунга ўхшаш жараёнлар якунланганидан сўнг самолётга чиқиш бошланди. Учоқ ҳавога кўтарилди ва Сингапур томон йўлга чиқдик. Баъзилар тезда ёстиқчаларни бош томонга қўйиб, уйқуга кетишди, бошқалар эса яқинидаги ҳамкасби, дўсти билан суҳбатни бошлаб юборди. Биз ҳам бироз мизғиб олишга қарор қилдик, чунки самолёт ҳавога кўтарилиш олдидан Championat.asia сайтининг бошқа ходимларига керакли маълумот ва файлларни юбориб бўлгандик.\nПарвоз давомида Азиз Ҳайдаров тез-тез футболчилардан хабар олиб турган бўлса, ЎФА медиа департаменти раҳбари Даврон Фазиев биздан ҳол-аҳвол сўраб турди. Айтганча, терма жамоамиз футболчилари баъзи кишилар айтганидек масъулиятсиз эмас, аксинча тартибли эканлигининг гувоҳи бўлдим. Улар тушликни тановул қилиши билан ўрнидан туриб, ҳаракат қилишга, таомни ҳазм қилишга интилишди. Шундайлардан бири Элдор Суюнов олдимизга келиб, биз билан бироз суҳбат қуришга қарор қилди.\nСуҳбатимиз давомида Ўзбекистон терма жамоаси ўрин олган гуруҳдаги вазиятни, рақиб бўлмиш Сингапур ўйинларини бироз таҳлил қилдик. Орада дўстимиз ва ҳамкасбимиз бўлган Шаҳбоз Беғамов ҳам эслаб ўтилди. Суҳбат якунланганидан сўнг вақтимизни янада унумли ўтказиш учун футболчилар билан интервью уюштиришга ҳаракат қилдик. Ўриндиқлар оралаб олдинга ўтаётганимда Одил Аҳмедов ёш ўйинчилар билан суҳбатлашиб, уларга ишонч бағишлаётганини, баъзилар китоб ўқиётганини, яна кимлардир мусиқа тинглаб, бор эътиборни Сингапурга қарши баҳсга қаратаётганини кўрдим. Футболчилар "ўйиндан олдин эмас, кейин интервью берамиз" дея бизни ўз жойимизга қайтаришди, лекин таслим бўлмадик ва МТЖнинг янги вакили, камтар ва камгап Шароф Муҳитдинов билан суҳбатлашишга муваффақ бўлдик.\nНавбатдаги "нишонимиз" Даврон Файзиев бўлди. Бу инсон интервью олувчиларнинг орзуси ҳисобланади десак адашмаймиз. Чунки унга саволни чала берсангиз ҳам жавоб тўлиқ ва ундан ҳам кўпроқ бўлиб қайтади. Бунинг устига у адабий гапирши интервьюни "оққа кўчириш"да катта ёрдам беради. Даврон Файзиев билан интервью самолёт қўнишига яқин якунландик.\nҲаво кемаси учувчилари сай-ҳаракатлари билан самолёт Сингапурга муваффақиятли қўнди. Учоқ эшигидан чиқшимиз билан худди саунага тушиб қолгандек бўлдик. Мени об-ҳаво ҳақида гапиряпман. Бу ер жуда иссиқ ва намлик юқори даражада. Тошкент вақти билан 19:00, Сингапур вақти бўйича 22:00да футболчилар алоҳида, журналистлар алоҳида автобусларда Holiday Inn меҳмонхонасига йўл олдик. Ҳамкасбимиз илтимоси билан журналистларни манзилига элтган ҳайдовчи тезроқ юриб, МТЖни кутиб олишимизга имкон яратди. Сайтимиз орқали фото ва видеоларни кўрган бўлсангиз керак.\nМеҳмонхонада терма жамоани ўйиндан олдинги матбуот-анжуманида иштирок этган Темур Кападзе кутиб олди. Бундан ташқари Одил Аҳмедовнинг ашаддий мухлиси уни "Holiday Inn"да кутиб турган экан. Қизиғи, у ўзбекистонлик эмас, балки Хитой фуқароси эди.\nТерма жамоамиз сардори чарчаганига қарамасдан узоқ йўл босиб келган мухлис билан суратга тушди ва у кўрсатга расмларга дастхат қўйиб, ўз футболкасини совға қилди. Шундан сўнг футболчилар тезлик билан хоналарига жойлаштирилди ва кечки овқатга юборилди. Биз ҳам кечки овқатни якунлаб, футболчилар каби уни ҳазм қилиш учун бироз сайр қилдик. Сингапур кўчалари тоза, озода, бинолари баланд ва чиройли. Учишдан олдин мамлакат қонунидаги баъзи муҳим маълумотлар билан қизиққан эдим. Бу ерда жамоат жойларида тупуриш, сақич чайнаш мумкин эмас. Чекувчилар учун махсус йўлакчалар ажратилган. Соат 22:00дан сўнг кўчада 2 кишидан кўпроқ бўлиб сайр қилиш тақиқланади. Ҳақиқатдан ҳам, Сингапур аэропортидан то меҳмонхонага боргунимизча кўчада бирор кишини кўрмадим. Тунги сайрни якунлаб, меҳмонхонага қайтдик ва маҳаллий вақт билан тонгги соат 06:00да сиз ўқиётган ушбу гапларни ёзиб тугатдим.\nБизни бугун жуда муҳим баҳс кутяпти, бироқ Даврон Файзиев айтганидек "хотиржамман"!\nЖаҳонгир Файзуллаев ва Жасур Асланов Сингапурдан Championat.asia сайти ўқувчилари учун махсус


Томир тортиши: сабаб нима ва қандай...\n24.01.2021 18:41 0 3099\nТомир тортиши бирор касалликдан дарак берадими? Бу ҳолатнинг келиб чиқиш сабаби ва оқибатлари қандай? ССВ матбуот хизмати тиббиёт фанлари доктори, профессор Ёқутхон Мажидова суҳбатни тақдим этди.\n— Томир тортиши яна қандай касалликлар аломати ҳисобланади?\n— Оёқ тортишиши баъзи сурункали касалликлар белгиси ҳам бўлиши мумкин. Тиббиёт амалиётида кузатилишича, баъзи бир қон томир касалликлари, умуртқа поғонаси бўғимларида туз йиғилганда, асаб тизими, таянч-ҳаракат муаммолари ва шунга ўхшаш хасталикларда томир тортишиши кузатилади.\nЭътибор бериш керакки, барча мушакларнинг бирдан қисқариши ниҳоятда хавфли ҳолатдир! Бун-да танадаги барча мушаклар бир вақтнинг ўзида тортишиб, ҳушдан кетиш ҳолатини келтириб чи-қаради. Ўз вақтида биринчи ёрдам кўрсатилмаса, оқибати фожиали якун топиши ҳам мумкин.\n— Совуқ кунларда соғлом одамнинг ҳам томир тортиши мумкин. Бундай ҳолларда нима қилиш керак?\n— Салқин ҳавода оёқ томирлари тортишса, қалинроқ пайпоқ кийинг ёки оёқ учун иссиқ ванна қабул қилинг. Агар одам ўтирганда, юрганда томири тортишиб қолса, бир қўл билан оёқ панжасини ёзиб, болдир мушакларини аста-секин пастга томон силаш тавсия этилади.\nАгар оёқ оғриб, увишиб томир тортишиши доим такрорланаверса, қон томирлар ва асаб касалликлари шифокорларига мурожаат қилиш лозим.\nКуннинг иссиқ пайтларида оёқ болдирига ва панжага вақти-вақти билан парафин, озокерит, балчиқ қўйиш фойда беради. Тунда оёқ ва товон мушаклари тортишмаслиги учун бир ҳафта давомида овқатланишдан олдин кунига 3 маҳал икки чой қошиқдан асал истеъмол қилинг.\n— Қандай даволаш усуллари мавжуд?\nБаъзилар оёқ томирида спазм юзага келаётганини олдиндан ҳис этади. Сиз ҳам улар сафида бўлсангиз, оғриқ қўзғалаётганини сезган заҳотингиз оёқ мушакларини бўшаштиринг.\nШунда ҳам томир тортишиши келиб чиқса, ўтирган ҳолатда оёқ учини ўзингизга қаратиб, 2-3 дақиқа ушлаб туринг. Безовталик ўтиб кетмадими? Ўрнингиздан турингда, аста ҳаракатланинг. Иложи бўлса, оёқяланг, пол устида юринг.\nАввалига терапевт-шифокор кўригидан ўтишингиз тавсия этилади. Шикоятларингиздан келиб чиқиб, эндокринолог, кардиолог, нефролог ва невролог мутахассислар кўригини маслаҳат беради.\nБезовталик сабаби соматик патологиялар билан боғлиқ бўлса, тўғри танланган даво чоралари тез фурсатда муаммодан фориғ этади. Мабодо томир тортишиши жиддий хасталиклар белгиси сифатида аниқланса, ташхисдан келиб чиққан ҳолда муолажа қилинади.


Бақара сураси тафсири | Azon.uz - Ахборот-таҳлилий портал\nБақара сураси тафсири\n669 14:25 10.09.2019\nوَلَقَدۡ أَنزَلۡنَآ إِلَيۡكَ ءَايَٰتِۢ بَيِّنَٰتٖۖ وَمَا يَكۡفُرُ بِهَآ إِلَّا ٱلۡفَٰسِقُونَ\nҲақиқатан, Биз сизга очиқ-ойдин оятлар нозил қилдик. У (оятларга) фақат фосиқларгина кофир бўладилар.\nЭй Пайғамбар алайҳиссалом, Биз сизга сиз олиб келган ваҳий ва пайғамбарликнинг ҳақлигини тасдиқловчи очиқ-ойдин оят-аломатлар нозил қилдик. Бу қадар очиқ, равшан, аниқ кўриниб турган аломатларга Аллоҳнинг динидан қайтганларгина куфр келтирадилар.\nأَوَ كُلَّمَا عَٰهَدُواْ عَهۡدٗا نَّبَذَهُۥ فَرِيقٞ مِّنۡهُمۚ بَلۡ أَكۡثَرُهُمۡ لَا يُؤۡمِنُو\nҲар қачон аҳд қилсалар, улардан бир гуруҳи уни бузаверадими?! Йўқ! Уларнинг кўплари имон келтирмаслар.\nЯҳудларнинг энг ёмон қилиқларидан бири қачон аҳдлашсалар, аҳдларини бузаверганлар. Жумладан, улар Тавротга имон келтиришга аҳд қилганлар. Муҳаммад алайҳиссаломнинг пағамбарлиги Тавротда ўз тасдиғини топгач, улардан бир гуруҳи шу аҳдини бузди. Уларнинг бўлгани шу. Аксари Аллоҳ нозил қилган ҳақиқатга имон келтирмайди. Зеро, имон аҳдга вафони тақозо этади.\nҚачон уларга Аллоҳнинг ҳузуридан ўзларидаги нарсани тасдиқ этувчи пайғамбар келса, китоб берилган кимсалардан бир гуруҳи Аллоҳнинг китобини (Қуръони Каримни) ҳеч нарса билмагандек орқаларига отадилар.\nТавротдаги маълумотларга мувофиқ тарзда Муҳаммад алайҳиссалом пайғамбар бўлиб келганларида улардан бир гуруҳи рисолатдан юз ўгирди ва парво ҳам қилмасдан уни орқаларига отди. Ўзларини қўл остидаги тайёр ҳидоят ва ҳақиқатдан фойдалана билмайдиган, уларга парво ҳам қилмайдиган бир жоҳилдек тутди.\nҲақиқий мўмин Аллоҳнинг ҳузуридаги ҳақиқий, барқарор неъматдан умидвор бўлади. Шунинг учун ўлимдан қўрқмайди, билъакс, Аллоҳнинг олдига бораётганидан хурсанд бўлади.\nЯҳудлар хорлик, ҳақирлик билан бўлса ҳам яшаб қолишга, дунё ҳаётига ҳарис бўлади.\nАллоҳнинг муқарраб дўстларига душманлик қилган одам Аллоҳнинг Ўзига душманлик қилган киши билан баробар.\nМуҳаммад алайҳиссаломнинг ҳақиқий пайғамбар экани яҳудларнинг қўлидаги китоб – Тавротда ўз тасдиғини топган бўлишига қарамасдан, улар рисолатдан юз ўгирди.\nИлмидан фойдалана билмаган одамни жоҳил дейиш мумкин. Чунки унинг жоҳилдан фарқи қолмайди.\nВа Сулаймон давридаги шайтонлар (жинлар) айтган нарсаларга эргашдилар. Сулаймон куфр келтирмаганди, балки одамларга сеҳр ўргатадиган шайтонлар куфр келтиргандилар. Ва Бобилдаги Ҳорут ва Морут номли фаришталарга туширилган нарсаларга эргашдилар. – Ҳолбуки, у фаришталар: «Биз фақатгина фитнамиз, бас, кофир бўлиб қолма», демасдан туриб ҳеч кимга ҳеч нарса ўргатмас эдилар. — Улардан эр-хотиннинг ўртасини бузадиган нарсаларни ўрганадилар. (Лекин) сеҳр билан Аллоҳнинг изнисиз ҳеч кимга зарар етказа олмайдилар. Улар ҳеч фойдасиз, билъакс, зарарли нарсаларни ўрганадилар. Ахир (Аллоҳнинг китоби ўрнига сеҳрни) алмашган кимсаларга Охиратда ҳеч қандай насиба йўқ эканини билган эдилар-ку. Жонларини нақадар ёмон нарсага сотганларини билсалар эди.\nАллоҳнинг динини тарк қилганларидан кейин унинг ўрнига Аллоҳнинг пайғамбари Сулаймон давридаги шайтонлар тўқиб чиқарган хурофотга эргаша бошладилар. Сулаймоннинг подшоҳлиги сеҳр билан мустаҳкам бўлган, деб ўйладилар. Аслида эса яҳудлар ўйлаганидек, Сулаймон сеҳр билан шуғулланиб, куфр келтирмаганди. Балки шайтонлар одамларга сеҳрни, Ироқда жойлашган Бобил шаҳридаги икки фаришта Ҳорут ва Морутга тушган жодуни ўргатиб, куфр келтиргандилар. Аслида бу икки фаришта одамларни синаш, имтиҳон қилиш учунгина туширилганди. Улар ўргатишдан олдин “биз синов ва имтиҳонмиз, сеҳрни ўрганиб, кофирга айланиб қолма”, дея огоҳлантирарди. Уларнинг насиҳатини олмаганлар эр билан аёли ўртасига адоватни экиб, уларни ажратиб юборадиган жодуни ўрганарди. Аммо бу сеҳргарлар Аллоҳнинг изнисиз, хоҳиш-иродасисиз ҳеч кимга таъсир қила олмайди. Улар ўзларига фойда келтирадиган эмас, зарар қиладиган илмни ўрганарди. Ҳолбуки, яҳудлар Аллоҳнинг китоби эвазига сеҳрни алмаштириб оладиган кимсалар учун охиратда ҳеч қандай насиба бўлмаслигини жуда яхши биларди. Ўзларини ўзлари нақадар ёмон нарсага сотди. Аллоҳнинг ваҳийси ва шариатидек покиза, буюк мақомни сеҳрдек тубан, қабиҳ матоҳга алмаштириб ўтирибдилар-а. Фойда-зарарни ажрата олганларида эди, бу қадар қабиҳ ишга, очиқ залолатга қадам босмаган бўлардилар.\nИмонга келиб тақво қилганларида Аллоҳ тарафидан бўладиган савоб, албатта, яхшироқ бўлишини билсалар эди.\nЯҳудлар Аллоҳга ҳақиқий имон келтириб, буйруқларини бажариб, тақиқларидан тийилганларида эди, Аллоҳнинг савоби улар эришган нарсалардан анча яхшироқ бўларди, фойда-зарарни ажрата билганларида.\nЭй мўминлар, «Роъино» деманг. «Унзурно» денглар. Ва (Аллоҳнинг амр-наҳий-фармон-тақиқларига) қулоқ солинг! Кофирлар учун аламли азоб бор.\nАллоҳ таоло мўминларни фикрни ифодалашда чиройли шакл танлашга йўллаяпти. Эй мўминлар, «Роъино» деманг, яъни аҳволимизни риоя қилгин. Чунки бу сўз ҳақорат маъносини ҳам англатиб, яҳудлар Пайғамбар алайҳиссаломга шу сўзни айтаётганларида айнан ўша ҳақорат маъносини назарда тутарди. Шунинг учун Аллоҳ таоло бу сўзни ишлатишдан қайтарди ва бандаларини унинг ўрнига, айтган гапингизни тушуниб олгунимизча кутиб туринг, деган маънодаги "унзурна" сўзини ишлатишга буюрди. Бу сўзда эҳтиёт бўлиниши керак бўлган маъно йўқ. Аллоҳга кофир бўлганлар учун аламли азоб бордир.\nАҳли китоб ва мушриклардан бўлган кофирлар сизларга Раббингиз тарафидан бир яхшилик туширилишини ёқтирмаслар. Ҳолбуки, Аллоҳ Ўз раҳматини кимга хоҳласа, ўшанга хос қиладир. Аллоҳ улуғ фазл эгасидир.\nАҳли китоб бўладими, мушрик бўладими, кофирлар сизларга Парвардигорингиз тарафидан озми-кўпми, бирон яхшилик нозил қилинишини истамайдилар. Аллоҳ эса пайғамбарлик, ваҳий ва имон каби неъматларини Ўзи истаган одамига ато этади. Аллоҳ улуғ фазл эгасидир. Қайси бир махлуққа қандай яхшилик етган бўлса, у Аллоҳдандир. Пайғамбар алайҳиссаломнинг юборилиши ҳам, Қуръоннинг нозил қилиниши ҳам Ўша Зотнинг фазлу карамидандир.\nЯҳудлар Аллоҳнинг пайғамбарларига ўта одобсиз муомалада бўлган. Ҳатто Сулаймон алайҳиссаломни сеҳр қилади, дейишдан ҳам тоймаган. Аллоҳ у кишини оқлаб, яҳудларнинг ёлғонларини фош этган.\nСеҳр ҳақиқатан ақлга ва баданга таъсир қилади. Сеҳргар кофирдир ва унинг ҳукми қатлдир.\nАллоҳнинг мулкида бирон бир яхшилик ё ёмонлик Унинг илми ва изнисиз содир бўлмас.\nЖиноятнинг келиб чиқиш сабабларини бартараф этиш шариат мақсадларидандир. Фасодга олиб борадиган ҳар қандай сўз ва амалдан йироқ туриш лозим.\nФазл Аллоҳнинг қўлида. Ўз раҳмати ва ҳикмати ила уни Ўзи истаган бандасига хослаб беради.\n1-қисм 2-қисм 3-қисм 4-қисм 5-қисм\n6-қисм 7-қисм 8-қисм 9-қисм\nМуқим Маҳмуд таржимаси\nМақолалар Тафсир Бақара сураси Илм\nҚуръонда кимларга вайл бўлсин, дейилган?\n1168 06:29 30.04.2020\n401 09:00 25.04.2020\nОят: «Албатта, сенинг душманингнинг орти кесикдир...»\n1282 22:00 04.04.2020\nНаҳл сураси тафсири\n402 06:30 30.03.2020\nҲижр сураси тафсири\n500 06:30 28.03.2020\nИброҳим сураси тафсири\n405 06:30 27.03.2020


Холландни қайси жамоа тўхтатади? “Сити” дейсизми? Унда мақолани, албатта, ўқинг - EFFECT.UZ\n. 23:00 | 06.04.2021\nБугун тунда ЕЧЛ чорак финалидан ўрин олган учрашувда “Боруссия Дортмунд” ва “Манчестер Сити” клублари ўзаро тўқнаш келишади. Ажабланарлиси шундаки, Дортмунд ҳужумчиси Эрлинг Холланднинг Европадаги голлари статистикаси ўйиндан ўйинга яхшиланмоқда.\nЯъни ЕЧЛ доирасида 20 ўйинда майдонга тушган ва 24 марта рақиб постига йўл топган. Ҳар бир ўйин учун 1,2 голга тенг. Агар у бир хил тезликда гол уришни давом эттирса, яқин йиллар ичида Криштиану Роналдунинг рекордини янгилаши мумкин.\nУЕФА клублари мусобақасидастлабки йилларининг энг таниқли “страйкерлари” ҳам Холланднинг жами натижаларига тенг кела олишмайди. Европанинг 20 ўйинидан сўнг “Реал Мадрид”нинг буюк футболчилари Ференц Пушкаш 19 ва Алфредо Ди Стефано 21 та гол уришди; “Милан” футболчиси Хосе Альтафини ўзининг дастлабки 20 ўйинида 21 та тўп киритган бўлса, 70-йилларнинг немис қаҳрамонлари Герд Мюллер ва Юпп Хайнкес ўзларининг карьераларини бошлаганларида тенг миқдордаги қитъа ўйинларида мос равишда 15 ва 18 тадан гол уришган.\nУЕФА чемпионлар лигасида 20 та учрашувидан сўнг Килиан Мбаппе 12та, Лионел Месси 8 та, Роберт Левандовски 6 та ва Криштиану Роналду 1 гол киритган. Ҳолланд эса, шунчаки, фантастик ўйинлар намойиш этяпти.\nХолланд аллақачон Норвегиянинг УЭФА клублар мусобақасидаги энг кўп гол урган учинчи футболчиси бўлиб, Хералд Братбак (75 ўйинда 31 гол) ва Жон Керудан (85 ўйинда 28 гол) ортда қолмоқда. Ундан кейинги ўринлардаТоре Андрé Фло (61 ўйинда 24 гол) ва “Мёльде”да бир вақтлар ўзига устозлик қилган, Бугунги кунда МЮ бош мураббий сифатида ишлаётган Оле Гуннар Сульшер (23 гол) бормоқда.\nБундан ташқари у, ҳар икки оёқда аниқ ва кучли зарба бера олади. Шунингдкек, бош билан ҳам яхши ўйнайди. Бўйи баланд – 1.94 м. Тезкор. Шу туфайли “Ман Сити” Футболчиларига жуда ва жуда қийин бўлади. Лекин уни тўхтатиш мумкин. Буни ўтган мавсумда ПСЖ кўрсатиб берган ва шундан сўнг бутун дунё пандемия даврига қадам қўйганди.\nTeglar:«Боруссия Дортмунд», Криштиану Роналду, Лионель Месси, Манчестер Сити, Эрлинг Ҳолланд\nEffect.uz мухбирларига тегишли жараён бўйича расмий баёнот\nШавкат Мирзиёев бир вилоят ҳокими ўринбосари ва икки…\nВазирлик иссиқ сувда куйиб ўлган бола ва яна…\nКеча Роналду ғалабадан сўнг футболкасини майдонга ечиб ташлади


BBC Uzbek - Mintaqa - Суғдда икки кун ичида 7 киши ўз жонига қасд қилган\nСуғдда икки кун ичида 7 киши ўз жонига қасд қилган\nСўнгги янгиланиш 5 сентябр 2012 - 10:59 GMT\nТожикистон шимолида ўз жонига қасд қилиш ҳолларининг ортиши ҳукуматни ташвишга солган\nТожикистондан олинган хабарларга кўра, масъуллар томонидан кўрилаётган чора-тадбирларга қарамай, мамлакатнинг шимолий минтақаларида худкушлик ҳоллари кескин ортиб бормоқда.\nАгар расмий маълумотларга қаралса, шимолий Суғд вилоятида ўтган икки куннинг ичида 7 киши ўз жонига қасд қилган.\nВилоятда жорий йил ҳисобидан худкушликка қўл урган инсонларнинг сони эса, 200 дан ортган.\nАён бўлишича, ўз жонига қадс қилиш ҳоллари аксаран 15 ёшдан 30 ёшгача бўлган аҳоли қатлами орасида учрамоқда.\nУшбу мавзуни яқиндан ўрганган Тожикистондаги мухбиримиз Искандар Фирузнинг айтишича, қашшоқлик, иқтисодий қийинчиликлар, маиший зўравонликлар ва йилларки ҳал этилмай келаётган қатор ижтимоий-маиший муаммолар одамларни сўнгги йўлга ундамоқда.\nМухбиримиз ўз жонига қасд қилиш ҳоллари ҳар икки жинс вакиллари орасида деярли бирдек қайд этилаётгани, аксарият осиб ўлдириш билан ўз ҳаётига нуқта қўйишга уринаётганини айтади.\nҚолганлари эса, ўзларини заҳарлаб, ўзларига ўт қўйиб ёки ўзларини дарёга ташлаб, жонларига қасд этишни маъқул кўришган.\nМухбиримиз Искандар Фирузнинг айтишича, мамлакат шимолида вужудга келган бу каби вазият, ҳатто, мамлакат ҳукуматининг эътиборини тортиш даражасига етган.\nҲукумат ҳам ташвишда, аммо...\n"Одамларнинг ўзларини дарёга ташлаб, ўлдиришларининг олдини олиш учун маҳаллий масъуллар, ҳатто, милиция бўлинмаларини ҳам сафарбар этган ҳоллар бўлган", дейди мухбиримиз Искандар Фируз.\nУнинг айтишича, жума намозлари чоғида аҳолини ўз жонига қасд қилишдан қайтариш учун махсус ваъзлар ҳам ўқилмоқда.\nҚурбонларни ўз жонига қасд қилиш даражасига олиб борган инсонлар устидан жиноий ишлар очилиб, ишлари маҳкамаларга ҳам оширилмоқда.\nАммо, мухбиримизга кўра, мамлакат шимолидаги мавжуд вазият олиб борилаётган тарғибот-ташвиқот ишларининг самарасиз бўлганини кўрсатмоқда.\nМаҳаллий кузатувчилар эса, ушбу муаммога барҳам бериш учун энг аввало Тожикистонда чуқур илдиз отган иқтисодий муаммоларга барҳам берилиши лозимлигини урғулашади.\nУлар Шўролар даврида мамлакатнинг бошқа ҳудудларига қараганда анчайин саноатлашган ва иқтисодий жиҳатдан ривожланган бўлган шимолий минтақалари сўнгги йилларда қашшоқлашиб бораётганини айтишади.\nКузатувчиларга кўра, бугун Тожикистондаги камбағал оилаларнинг аксарияти мамлакат шимоли ҳиссасига тўғри келади.\nАйрим маълумотларга қаралса, Тожикистонда аҳолининг ярмига яқини шундоқ ҳам ночорликда ҳаёт кечиради.\nУларнинг кундалик истеъмол харажатлари, ҳаттоки, 2 АҚШ долларига ҳам етмайди.\nМамлакатдаги минимал иш ҳақи эса, 20 АҚШ долларига етиб, етмайди.\nБу эса, дунёдаги энг паст кўрсаткичлардан биридир.


Жоҳилият асрининг Арвоҳлари « O'zbekiston ERK Demokratik Partiyasi\nЖоҳилият асрининг Арвоҳлари\n01 September 2021 - 10:55\nТолибон фашистлари Афғонистон шимолида жойлашган Жаужзон вилояти маркази Шибирғон шаҳридаги буюк ўзбек-турк шоири Мир Алишер Навоий суратлари ва деворий портретларини вайрон қилиб ташлашди.\nБеш аср муқаддам Навоий ҳазратлари бу шаҳарда энг гўзал тарихий обидаларни барпо этишга бош қош бўлган эди.\nТолиблар аввалроқ Афғонистон марказида жойлашган Бомиёнда ҳазоралар миллий қаҳрамони Мазорий шарафига битилган обидаларни синдириб ташлашган эди.\nАфғонистоннинг турли минтақаларида руслар 11 йил давомида енга олмаган (1978-1989), Толиблар беш йил давомида ишғол эта олмаган (1996- 2001) Аҳмадшоҳ Масъуд суратлари ёқиб ташланмоқда. Бу Ўзбекистон ҳукумати экстремист ҳисобламайдиган Толибоннинг асл – манфур башараси.\nТолиблар Кобулни босиб олганида хурсандчиликдан иштонларига сийиб юборган баъзи муатаассиб ўзбеклар “Ҳайкал – тоғут, Толибон ҳақиқий мўъмин-мусулмон бўлгани учун бузиб тўғри қиляпти” дея аюҳаннос солишлари мумкин.\nУларга бошқа бир ҳақиқатни эслатиб қўяман: Толиблар Мазори Шарифда ўзларининг ўлган лидерлари Муло Умарнинг портретларини осишяпти, паштунларнинг тарихий раҳнамоси Аҳмад Шоҳ Абдолийнинг президент қасридаги полотноси ўнгида суратга тушишяпти.\nБу ҳали бошланиши.\nБу кетишда Паштун миллиятчилари паштун бўлмаган миллат ва элатларни қиришни бошлайдилар.\nСиз эса ўтираверинг, қарсак чалиб!…


Тошкентда Солиқ қўмитаси ҳузуридаги марказ ходимида коронавирус аниқланди. ДСҚ ходимлари касалликка текширилмоқда - Daryo\n20:58, 23.05.2020 29049\nЎзбекистон Давлат Солиқ қўмитаси ҳузуридаги Малака ошириш маркази ходимида коронавирус инфекцияси аниқланди. Бу ҳақда қўмита матбуот хизмати маълум қилди.\nДСҚ матбуот хизматининг ёзишича, ОАВда қўмита марказий аппарати бўлим бошлиғи ва унинг ҳайдовчисида коронавирус аниқлангани ҳақида хабарлар тарқалган. Қўмитанинг аниқлик киритишича, аслида касаллик пойтахтнинг бошқа ҳудудида жойлашган марказ ходимида аниқланган.\n«Касалланган шахс билан ДСҚ ходимлари ҳам мулоқотда бўлган бўлиши мумкинлиги инобатга олиниб, ҳозирги вақтда қўмита марказий аппаратининг барча ходимлари COVID-19’га тест топширмоқда», — дейилади ДСҚ ахборотида.\nДСҚ ахборотида ходимда коронавирус инфекцияси айнан қачон аниқланганига аниқлик киритилмаган. Аввалроқ Соғлиқни сақлаш вазирлиги 23 май куни Тошкент шаҳрида аҳоли орасидан икки кишида коронавирус аниқлангани ҳақида хабар берган эди. Улардан бири «Ўрикзор» бозоридаги сотувчи экани маълум эди — айнан шу сабабли бозор вақтинча ёпилган.\nМаълумот учун, Ўзбекистонда коронавирусга чалинганлар сони 3089 нафарга етган, уларнинг 2532 нафари аллақачон соғайиб, реабилитацияга кузатилган. Беморларнинг 13 нафари коронавирус инфекцияси асоратлари оқибатида вафот этган. Қайд этиш жоиз, сўнгги кунларда аҳоли орасида коронавирус инфекцияси билан касалланганлар тобора кўпроқ аниқланмоқда.\n07:07, 15.11.2021 136694\n16:52, 02.12.2021 115331\n07:08, 27.11.2021 92972\n23:45, 05.12.2021 26071\n23:11, 05.12.2021 29501\n22:45, 05.12.2021 14201\n22:12, 05.12.2021 6787\n12:13, 04.12.2021 99744\n11:54, 04.12.2021 83082\n08:13, 04.12.2021 63102\n16:42, 04.12.2021 59283


Дарсга бормай интернет-кафеда ўтирган ўқувчиларнинг ота-оналарига йирик жарималар солинади\nБугун, 14 март куни Тошкент шаҳар ҳокимлигида ўтказилган матбуот анжуманида шаҳар ҳокимлиги, шаҳар прокуратураси, ИИББ, Хотин-қизлар қўмитаси, Халқ таълими бошқармаси, Ўрта махсус, касб-ҳунар таълими бошқармаси, "Маҳалла" хайрия жамоат фонди, "Камолот" ЁИҲ шаҳар кенгаши ҳамкорлигида қабул қилинган "2016-2017 йилги ўқув йилида умумтаълим мактаблари, касб-ҳунар коллежлари ва академик лицейларда ўқувчилар давоматини тўлиқ таъминлаш, 9-синф битирувчиларини ўрта махсус, касб-ҳунар таълими муассасаларига ўқишга қамраб олишни амалга оширишга қаратилган қўшимча чора-тадбирлар тўғрисида"ги қўшма қарорнинг мазмун-моҳияти юзасидан батафсил ахборот берилди.\nТадбирда маълум қилинишича, ўқувчи ўқув машғулотлари вақтида интернет-кафеларида бўлгани аниқланган ҳолатда, унинг ота-онаси мазкур ҳолат юзасидан жавобгарликка тортилади.\nЎқувчининг ота-онаси энг кам ойлик иш ҳақининг 5 бараваридан 10 бараваригача бўлган миқдорда жарима тўлаши белгиланган.\nЖорий йилнинг кейинги 2 ойи давомида Тошкент шаҳар ИИББ ва ПГ ходимлари томонидан шаҳарда вояга етмаганлар ўртасида назоратсизлик ва ҳуқуқбузарликлар профилактикаси тўғрисидаги қонун талаблари ижросини бажариш мақсадида 99 марта 3 босқичли тадбирлар ўтказилган.\nБундай рейдларнинг биринчи босқичида ўқув машғулотлари пайтида дарсга кирмасдан интернет кафеларида мақсадсиз юрган 339 нафар вояга етмаганлар аниқланган. Улардан 112 нафарини мактаб ўқувчилари, 227 нафарини эса лицей ва коллеж ўқувчилари ташкил қилган.\nИстанбулда ўқувчилар ўққа тутилди


«Ҳамма ёқда ўғлим ҳақида нотўғри маълумот тарқатишди» — коронавирусдан вафот этгани айтилган 11 ёшли боланинг отаси - Daryo\n20:35, 23.09.2020 186526\nЎзбекистон Соғлиқни сақлаш вазирлиги 17 сентябрь куни Бўстонлиқ туманида коронавирусга чалинган 11 ёшли (М.Ў. исмли) бола вафот этгани ҳақида хабар берди. 18 сентябрда Тошкент вилояти ҳокимлиги вилоят Соғлиқни сақлаш бошқармасига таяниб, бола 2012 йилдан буён оғир ташхис билан диспансер назоратида тургани, у 5 сентябрь куни вафот этгани ҳақида маълумот берди.\nБоланинг отаси Нормаҳамат Алметов «Дарё» мухбири билан суҳбатда фарзандининг коронавирус инфекцияси асоратлари оқибатида вафот этгани ҳақидаги маълумот шубҳали экани, ундан бесўроқ боланинг исми-шарифи оммавий ахборот воситалари орқали эълон қилинганидан норози экани, ушбу ҳолат юзасидан ҳуқуқни муҳофаза қилиш органларига шикоят қилишини билдирди.\n«Ҳамма ёқда ўғлим ҳақида нотўғри маълумот тарқатиб юборишди»\nТошкент вилояти Соғлиқни сақлаш бошқармасининг 18 сентябрда берган ахборотида 11 ёшли М.Ў.нинг 2012 йилдан ногиронлиги борлиги, Сурункали гломерулонефрит, нефротик шакли, гематурик синдром. Камқонлик 3-даража. Семизлик 3-даража. Сурункали буйрак етишмовчилиги ташхиси билан Бўстонлиқ тумани кўп тармоқли Марказий поликлиникаси томонидан назоратга олингани билдирилган эди.\nМавзуга доир: ССВ томонидан коронавирус оқибатида вафот этгани айтилган 11 ёшли бўстонлиқлик бола бир неча йилдан бери оғир ташхис билан диспансер назоратида турган\nУ Тошкент тиббиёт академиясининг болалар нефрологияси бўлимида йилига икки мартадан ётиб, даволаниб келган. Хусусан, 2020 йил 11 июлдан 20 июлгача Сурункали гломерулонефрит аралаш тури, буйрак етишмовчилиги, буйрак функциясининг бузилиши, анемия оғир формаси ташхиси билан Чирчиқдаги Тошкент вилояти болалар кўп тармоқли тиббиёт маркази нефрология бўлимида даволанган.\nНормаҳамат Алметов «Дарё» мухбири билан суҳбатда оила 20 сентябрдан кейин бўладиган жарроҳлик операциясига тайёргарлик кўраётган бўлганини маълум қилди. «Ўғлимга ўзимнинг битта буйрагимни бермоқчи эдим. Шифокорлар боланинг гемоглобинини кўтариб, уни операцияга тайёрлаётган эди. Қон қуйиш мумкин эмасди», — деди у.\n4 сентябрь куни кечки овқат маҳал боланинг бурнидан озгина қон кетди. Тез ёрдам чақирмоқчи бўлишганида бола: «Ўтиб кетади», деб унамаган. Эртасига, 5 сентябрь куни эрталаб соат 06:00 ларда боланинг бурнидан яна қон кета бошлагач тез ёрдам чақирилган. Бурнидан қон кетган бўлса-да, бола кўп қаватли уйнинг бешинчи қаватидан ўзи юриб пастга тушган.\n«Шифохонага борганимизда футболкасининг устидан рентген қилишди. Бурнига тампонни тиқиб кўришди. Кейин ‘Пневмония, коронавируснинг бошланиши’, деб Чирчиқдаги коронавирус марказига йўлланма беришди. Лекин қонидан ё сийдигидан таҳлил учун намуна олишгани йўқ», — дейди Алметов. Отанинг таъкидлашича, бурнига тампон тиқишгач боланинг тана ҳарорати кўтарила бошлаган.\n«Ўғлимнинг аввалдан буйрагида касали, ўпкасида доимий бронхити борлигини, совуқ сувга тегса ё музқаймоқ еса ҳам, шамоллаб қолишини, ўзининг даволаб юрган врачига олиб боришимиз кераклигини айтсам ҳам, шифокорлар қулоқ солмади. Чирчиқдаги коронавирус марказига олиб боришди. Эшикнинг олдида мени машинадан туширишди, асосий бинога кириш жойида эса ўғлим ярим соатча қуёш тагида қолиб кетди, ҳеч ким эътибор бермади. Хотиним бақир-чақир қилгач кейин қарашди. Олиб кириб кетганидан икки дақиқа ўтиб ўғлим комага тушганини айтиб чиқишди», — дейди марҳум боланинг отаси.\nОрадан ярим соат ўтиб Рустам исмли тиббий ходим чиқиб, қон кераклигини, Чирчиқдаги қон қуйиш марказига бориб, ўша ердан тўртта гуруҳга мансуб қон олиб келиш кераклигини айтган. «Шифокордан: ‘Тўртта гуруҳдаги қонни нима қиласиз, боламга битта қон гуруҳи керак-ку, унинг қон гуруҳи биринчи, мусбат’ десам: ‘Олиб келаверинг, керагини қуямиз, сиз биласизми ё менми’, деб жўнатди», — дейди Нормаҳамат Алметов. Қон қуйиш марказида эса унга қон берилмаслигини, у махсус музлатгичли сумкаси бор шифокор билан келиши кераклигини айтишган.\n«Шу заҳоти коронавирус марказидагиларга телефон қилиб, вазиятни тушунтирдим. Улар махсус музлатгичли сумкани бир соат деганда қидириб топди, қонни олиб келгунимизча икки соат ўтиб кетди», — дейди ота. Соат 20:00 ларда реаниматолог чиқиб, бола кўзини очгани, «ая» деб онасини чақирганини айтган. «Кечки соат 9-10 ларга бориб бола оғирлашяпти, дейишди, ярим соатча ўтгач жони узилди, деб хабар беришди», — деди 11 ёшда вафот этган М.Ў.нинг отаси.\nОтанинг сўзларига кўра, унинг ўғлига коронавирус, деб ташхис қўйиб, ўликхонада «ҳаммага кўрсатишган». Боланинг жасади 6 сентябрь куни кафанланган ҳолда уйга олиб бормасдан, тўғри мозорга олиб бориб кўмиш шарти билан отасига топширилган.\n«Уйда аза очдик, қанча одам келиб таъзия билдириб кетди. Ўғлимни коронавирус деган бўлишса-да, оила аъзоларимизнинг бирортасидан на тест олишди, на уйимизни карантинга олишди. Балки шу вақтгача қанча одамга коронавирусни юқтириб юргандирман? Бу нима деган гап, масъуллар устимиздан куляптими?», — дейди Нормаҳамат Алметов. Унинг қўшимча қилишича, у боласининг коронавирусдан вафот этгани расман эълон қилингани устидан туман марказига шикоят қилиб борганидан кейингина уйига масъуллар келиб, текширув ўтказган, шунингдек, туман ҳокими ҳам келиб, таъзия билдирган.\nНормаҳамат Алметовнинг таъкидлашича, «бу каби ҳолатлар учун айбдорларни, албатта, жазолаш керак». «Бу билан ўлган болам қайтиб тирилиб келмайди, албатта. Лекин бунақа иш бошқаларнинг бошига тушмасин, дейман. Қачонгача бегуноҳ одамлар буларнинг хатоси учун ўлиб кетаверади? Қандай қилиб тест олмай, футболканинг устидан рентген қилиб, бир соат ичида коронавирус ташхисини қўйиш мумкин? Коронавирус бўлса, бирор белгиси ҳам бўлиши керак-ку. Соппа-соғ, ўйнаб юрган бола бирдан пневмония бўлиб қолса-я? Боламнинг ўлгани ҳақида коронавирус маркази туман тиббиёт бирлашмасига ҳам, бизнинг поликлиникага ҳам хабар бермаган», — дейди у.\nОтанинг айтишича, ҳамма ёқда унинг ўғли ҳақида нотўғри маълумот тарқатиб юборилган. «Ҳеч ким текшириб кўргани ҳам йўқ. Менинг рухсатимсиз ўғлимнинг исми, фамилиясини очиқ эълон қилишди. Ҳуқуқни муҳофаза қилувчи идоралар бунга чора кўришларини талаб қиламан», — деди Нормаҳамат Алметов «Дарё» мухбири билан суҳбатда. У ушбу ҳолат юзасидан прокуратурага ариза берган.\nҚайд этиш жоиз, Соғлиқни сақлаш вазирлиги ахборотида фақат боланинг ёши, қайси туманда яшаши ва исми-фамилиясининг бош ҳарфлари кўрсатилган эди. Бироқ маълум бўлишича, «Ёшлар» телеканали «Янги Давр» дастурининг 18 сентябрь сонида боланинг исми очиқ айтилган; кўрсатув бошловчилари бу маълумот Соғлиқни сақлаш вазирлиги томонидан маълум қилинганини таъкидлаб ўтган.\n5 сентябрда вафот этган, 6 сентябрда дафн этилган боланинг ўлими ҳақида ССВ нега 12 кун ўтиб хабар берди?\nУ ёки бу таниқли шахс коронавирусга чалингани, у ёки бу фуқаронинг коронавирус инфекцияси оқибатида вафот этган бўлиши мумкинлиги ҳақида хабарлар тарқалганда, мухбирлар Соғлиқни сақлаш вазирлиги матбуот хизматига мурожаат қилганида, масъуллар одатда «амалдаги қонунчилик бўйича бундай шахсий маълумотларни ошкор қилиш мумкин эмаслиги, бунинг учун уларнинг ўзидан, қариндошларидан рухсат олиш зарурлиги, улар ҳар доим ҳам бунга рози бўлмаслиги ҳақида» стандарт жавоб берарди. Бўстонлиқ туманида яшаган 11 ёшли М.Ў.нинг вафотидан сўнг унинг отаси Нормаҳамат Алметов ундан ҳеч ким боласига доир маълумотларни ошкор этиш учун рухсат сўрамаганини айтди.\n«Дарё» ушбу ҳолат юзасидан изоҳ олиш мақсадида Соғлиқни сақлаш вазирлиги матбуот котиби Фурқат Санаевга мурожаат қилди.\n«Коронавирусга чалингани айтилаётган боланинг ўлими ҳақидаги ахборотни эълон қилишдан аввал унинг қариндошларидан рухсат сўралганми?» мазмунидаги саволга ССВ матбуот котиби Тошкент вилояти Соғлиқни сақлаш бошқармаси бошлиғи ўринбосари Феруза Раҳматуллаева берган маълумотларга таяниб, қуйидагича жавоб берди:\nМаълумки, Соғлиқни сақлаш вазирлиги томонидан коронавирус билан касалланганлар сони, тузалганлар сони ва ўлим ҳолатлари бўйича аниқ статистик маълумотлар мунтазам оммага ҳавола этиб борилмоқда. Бу аҳоли ўртасидаги турли гап-сўзлар ва нохуш муҳокамаларнинг олдини олишда асосий рол ўйнайди. Ушбу маълумотлар фуқароларни эътиборли бўлишга, шу билан бирга, огоҳликка ҳам чақиради.\nБолалардаги коронавирус билан касалланиш ҳолатлари ҳам бундан мустасно эмас. Ушбу ҳолат нафақат тиббиёт ходимларини масъулиятли бўлишга, балки ота-оналарнинг ҳам бу масалага жиддий ёндашиши кераклигидан огоҳлантиради.\nБўстонлиқ туманида яшаган 11 ёшли боланинг ўлими тўғрисидаги маълумотлар ҳақида гапирадиган бўлсак, унда боланинг исми, фамилияси, оилавий келиб чиқиши ва аниқ манзили очиқланмаган.\nБерилган маълумотларда асосий эътибор болада ёндош касалликлар – сурункали буйрак етишмовчилигининг терминал босқичи, камқонлик ва семизликнинг III даражаси ўлим ҳолатига сабаб бўлганлиги тушунтирилган.\nАввал таъкидланганидек, коронавирусга чалинган 11 ёшли боланинг вафоти ҳақида расман 17 сентябрь куни ахборот берилган бўлса-да, аслида бола 5 сентябрь куни вафот этган. Нима учун боланинг ўлими ҳақида орадан 12 кун ўтиб ахборот берилди, деган саволга Соғлиқни сақлаш вазирлиги шундай жавоб берди:\n11 ёшли М.Ў. 5 сентябрь куни соат 08:00 да туман тиббиёт бирлашмаси бўлимига тез тиббий ёрдам машинасида олиб келинган. Болада касалхонага келган вақтда бурундан қон кетиши, тана ҳароратининг 38 даражага кўтарилиши, нафас сиқиши кузатилган. Кўкрак қафаси рентген текширувидан ўтказилганда 50 фоиз зарарланиш аниқланган.\nШифохонада реаниматолог, инфекционист, педиатр мутахассислари биргаликда консилиум ўтказган ҳолда бола Чирчиқ шаҳридаги коронавирусга ихтисослашган шифохонага юборилган. Шу куннинг ўзида М.Ў. оғир аҳволда соат 11:30 да Чирчиқ шаҳридаги шифохонага олиб борилган ва реанимация бўлимига ётқизилган. Бу ерда кўрилган реанимацион даво чораларига қарамай, 5 сентябрь соат 19:50 да болада биологик ўлим қайд этилган. Бу вақтда марҳумда COVID-19 гумон қилинган, аммо тасдиқланмаган эди.\nCOVID-19 бўйича таҳлил натижалари ҳам, бемор оламдан ўтгандан сўнг якуний патологик анатомик хулоса учун қўшимча лаборатор ва гистологик текширув натижалари ҳам 17 сентябрь куни маълум бўлди. Умуман, дунё тиббиётида ҳам бундай текширув тури маълум бир вақт талаб қилади.\nУнга кўра, марҳумга Икки томонлама ўпка зотилжами ўткир кечиши. Сурункали гломерулонефрит, буйрак етишмовчилиги терминал босқичи. Семизлик ва анемиянинг учинчи даражаси, COVID-19 ташхиси қўйилган. Ушбу ҳолат боланинг ўлими ҳақидаги хабар 12 кун кечикиб эълон қилинишига сабаб бўлган.\nСоғлиқни сақлаш вазирлиги матбуот котиби коронавирус инфекцияси асоратлари оқибатида вафот этган шахсларга доир маълумотларни жамоатчиликка эълон қилиш жараёни қайси меъёрий ҳужжат билан тартибга солиниши ҳақидаги саволга жорий ҳафта давомида жавоб тақдим этилишини маълум қилди.\nЭслатиб ўтамиз, Соғлиқни сақлаш вазирлиги ҳузуридаги коронавирусга қарши кураш штаби аъзоси Ҳабибулла Оқилов 6 июль куни «Ўзбекистон 24» телеканали орқали қилган чиқишида Ўзбекистонда ўша вақтгача вафот этган 33 киши орасида 14 ёшли бола ҳам борлигини маълум қилган эди (ССВ вафот этган шахслар ҳақида тўлиқ маълумот бермагани боис, ўша вақтда бу ахборотни текшириш имкони бўлмаган), бироқ орадан икки ой ўтиб Оқилов «техник хато туфайли адашгани» маълум бўлди. Бу вақт давомида Ўзбекистонда 14 ёшли бола вафот этгани бирор марта расман рад этилмаган эди.\nҲабибулла Оқилов Ўзбекистонда 14 ёшли бола коронавирусдан вафот этганини айтганди. Бунинг (расман) ёлғонлиги исботланиши учун икки ой керак бўлди\nБеҳзод Мусаев июлда Зангиотадаги ЮКШда бирор шифокор коронавирусга чалинмаганини айтганди. Бош вазир ўринбосарининг бу сўзлари ҳақиқатдан йироқ\n15:20, 07.10.2020 212833\n16:43, 02.10.2020 186337\n22:15, 30.09.2020 147909\n12:35 Бугун 453\n12:21 Бугун 1129\n12:10 Бугун 6636\n12:04 Бугун 3901\n15:16, 18.04.2021 114316\n22:16, 18.04.2021 76520\n09:13, 19.04.2021 72137\n23:59, 19.04.2021 73695


Табақалаштирилган ҚҚС ставкаларини жорий этиш самаралими?\n09.04.2021 Бизнинг шарҳлар\nҚҚС ҳозирда 15%лик ягона ставка бўйича тўланади. Бироқ, айрим тармоқ вакиллари пасайтирилган ҚҚС ставкаларини жорий этишни ёки айрим фаолият турларини солиқдан озод қилишни таклиф этадилар. Истеъмолчи ва бизнес нуқтаи назаридан ставкаларни пасайтириш ёки айрим тармоқлар учун ҚҚС бўйича имтиёзлар бериш самарали бўладими?\nБундай қарор 8 апрель куни Ўзбекистон Республикаси Олий Мажлиси Сенати Кенгашининг мажлисида қабул қилинди.\nПрезидент Шавкат Мирзиёев раислигида ҳудудларда тадбиркорликни ривожлантириш ва аҳоли бандлигини таъминлаш борасидаги устувор вазифалар юзасидан видеоселектор йиғилиши ўтказилди.\n27.03.2021 Бизнинг шарҳлар\nnorma.uz портали 2021 йил 1 апрелдан кучга кирадиган миллий қонунчиликдаги асосий ўзгаришлар шарҳини тақдим этади.\n13.03.2021 Бизнинг шарҳлар\nМарказий банк Бошқаруви 2021 йил 11 мартда асосий ставкани йиллик 14% даражасида ўзгаришсиз қолдириш тўғрисида қарор қабул қилди.\n10.03.2021 Бизнинг шарҳлар\nОлий Мажлис Қонунчилик палатасининг навбатдаги мажлисида ушбу соҳаларни тартибга соладиган ҳужжатларнинг лойиҳалари муҳокама қилинди.\n1 мартдан нималар ўзгаради\n01.03.2021 Бизнинг шарҳлар\nnorma.uz портали 2021 йил 1 мартдан кучга кирадиган миллий қонунчиликдаги асосий ўзгартиришлар шарҳини тақдим этади.\n26.02.2021 Бизнинг шарҳлар\nАвтомобилни кейинчалик сотиб олиш шарти билан ижарага бериш ёки лизинг хизматларини кўрсатувчи айрим тадбиркорларнинг фаолияти устидан шикоят қилган истеъмолчиларнинг мурожаатлари статистикаси муваффақиятдан йироқ.\n19.02.2021 Бизнинг шарҳлар\nБу ва бошқа масалалар Олий Мажлис Қонунчилик палатасининг навбатдаги мажлисида эътибор марказида бўлди.\n16.02.2021 Бизнинг шарҳлар\n“Фуқаролиги бўлмаган ходим Ўзбекистон фуқароси паспортини олди. Бундай ўзгартиришлар ЯММТга қандай киритилади?\nЖамоа шартномасининг янги макетида нималарга эътибор қаратиш керак\n15.02.2021 Бизнинг шарҳлар\nЎзбекистон касаба уюшмалари федерациясининг меҳнаткашлар ижтимоий-иқтисодий манфаатларини ҳимоя қилиш бўлими мутахассислари асосий янгиликлар ҳақида айтиб ўтдилар.\n11.02.2021 Бизнинг шарҳлар\nКорхонада МҲХСни жорий этган ҳолда нимадан бошлаш лозим ва муқаррар нимага дуч келишга тўғри келади?\n09.02.2021 Бизнинг шарҳлар\nТашкилотда бундай орган бўлиши зарурми? Агар шундай бўлса, бу касаба уюшмаси бўлиши лозимми? Бундай орган мавжуд бўлмаганлиги учун иш берувчи жавобгарликка тортилиши мумкинми?\nПойтахтда Ўзбекистон Республикаси Олий Мажлиси Сенатининг XII ялпи мажлиси бўлиб ўтди.\n05.02.2021 Бизнинг шарҳлар\nОлий Мажлис Қонунчилик палатасининг навбатдаги мажлисида мамлакатимизда вояга етмаган шахслар манфаатларини ҳимоя қилиш кафолатларини янада кучайтиришни назарда тутувчи қонун лойиҳаси кўриб чиқилди.\nМолия вазирлиги ходимлари Самарқанд ОТМ, вилоят солиқ бошқармаси вакиллари ва МҲХСга мувофиқ молиявий ҳисоботларни тайёрлаётган тадбиркорлик субъектлари билан учрашувлар ўтказишди.\n03.02.2021 Бизнинг шарҳлар\n2020 йил учун молиявий натижалар ҳисоб-китобида муассис-жисмоний шахсга (резидентга) йил мобайнида олинган фойдага қараганда кўпроқ дивидендлар тўланганлиги маълум бўлди.\n02.02.2021 Бизнинг шарҳлар\nКомпания ходими МКнинг 99-моддаси бўйича «ўз хоҳишига кўра» ишдан бўшаш ҳақидаги аризани тақдим этди. Ходим ҳақиқатда ишдан кетишидан бир неча кун олдин буйруқ чиқариш мумкинми?\n01.02.2021 Бизнинг шарҳлар\nУшбу ва бошқа масалалар Олий Мажлис Қонунчилик палатасининг навбатдаги мажлисида муҳокама қилинди.


Blog - Chor.su - O'zbekiston\nҚашқдарё полвонлар юрти. Бу ерда ўсиб ўлғайган фарзанд борки, ҳаммасининг қонида мардлик, жасурлик тўғри сўзлилик жўш ўриб туради. Қатнашаётган мусобақаларда ғолибликни қўлга киритмасдан қайтмайдилар. Ҳеч бўлмаганда учинчи ўринни бўлса ҳам олиб қайтадилар. Биргина мисол. Эсингизда…